
POVODOM DOGAĐAJA OKO ARSLANAGIĆEVA 
MOSTA KOD TREBINJA 


Kruno Tonković, Zagreb 


Nedavno smo proživljeli dogođaje u kojima je 
jedan od naših veoma vrijednih starih mostova oti¬ 
šao pod vodu. Akcije, koje su se tom prilikom vo¬ 
dile i sa strane konzervatora nisu imale opći ka¬ 
rakter. Uopće, do sada nismo pokretali cjelovitu 
kompleksnu akciju za očuvanje naših starih, hi¬ 
storijskih mostova, koji su zaista vrijedni spome¬ 
nici kulture na teritoriji naše zemlje. Tek tu i 
tamo, redovito samo onda kad nas život pretekne, 
počinjemo kampanju, da bi se učinilo nešto čime 
ćemo barem donekle očuvati ono što imamo. Nije 
stoga čudno, da takve akcije ne urode solidnim 
rezultatima i da u njima inicijatori relativno brzo 
budu umorni i... život teče dalje. 

Bilo bi vrijednije, da se vodi opća organizirana 
akcija za očuvanje naših starih mostova, da se — 


nezavisno o konkretnim opasnostima po neki objekt 
— sakupe potrebni podaci za sve te stare mostove, 
koji će se koristiti pri pojavi namjeravane izgrad¬ 
nje nekog novog objekta u širokom interesnom 
području nekoga od tih naših mostova. Bilo bi do¬ 
bro, da se unaprijed studiraju razne mogućnosti 
i analiziraju odnosi: staroga i novog što se pojav¬ 
ljuje, da ne upadamo u greške, da sve što je novo 
osporavamo, što je staro glorificiramo ili pak da 
sve što je staro uništavamo. Bilo bi dobro da se 
unaprijed izrade elaborati i studije; za uklanjanje 
sveg onog što se je tokom godina na pojedinim sta¬ 
rim mostovima neprilična dodalo; za održavanje 
i popravak starih mostova; za uređenje prikladne 
okoline tih objekata. 



SI. 1: Stari most 

Ali, uzmimo za ilustraciju dogođaje oko mosta 
na Trebišnjici kod Trebinja, koji nosi naziv »Ar- 
slanagića most«, vjerojatno po porodici age Arslana, 
koja je tu živjela. Kao što se iz skica i fotografija 
može vidjeti taj je most zanimljiv stari objekt, 
koji potječe iz druge polovine 16. stoljeća, po ne¬ 
kim je podacima most bio izgrađen tri godine prije 
mostarskog, dakle 1563, a po nekim nešto kasnije. 
Kažu da je projekt toga mosta izgrađen u Istam- 
bulu, da ga je dao izraditi Mehmed paša Sokolović, 
ali nema sigurnih podataka o njegovom projektan¬ 
tu niti graditelju, ipak možda je to bio neki Ku- 
sturica iz roda Babića. 

Niveleta je na srednjem dijelu mosta vodoravna, 
jer se je tamo nalazila kapi-kula, sve do kraja 19. 
stoljeća. Most sadrži dva velika polukružna otvora 
veličine 17,7 i 18,6 m, te dva manja otvora veličine 
po 9,0 m. Povrh malih otvora, od ekstradosa malih 
svodova do nivelete, umetnut je po jedan manji, 
štedni otvor, koji daju mostu osebujan izgled. Most 
ima ograde od kamenih ploča, kao što su bile ogra¬ 
de u to doba na mostovima. Na jednoj strani po¬ 
stoje još tri posve mala otvora po 2,1 m veličine. 
Po izgledu nas most navodi na pomisao, nije li ne¬ 
kad na tom mjestu postojao drukčiji objekt, s ni¬ 
skom niveletom, izveden u srednjem dijelu od 
drveta ili sa ukupno šest manjih otvora, pa je tek 
kasnije srednji dio promijenjen u njegov sadanji 
oblik. 


Usponi su na most strmi 17% odnosno 20% 
s druge strane. Takav je most bio dobra veza jedne 
obale s drugom, ali još bolja granica preko koje se 
je puštalo samo onog kojeg se je htjelo. Most je 
širok kojih 3,5 m između ograda. Stupovi su mosta 
— po običaju iz srednjeg vijeka — znatno širi od 
korisne širine mosta i svodova. 

Izgradnja nove hidroelektrane na rijeci Trebi¬ 
šnjici dovela je do toga da su taj most prekrile vode 
umjetnog jezera hidroelektrane. Povodom toga za¬ 
početa je kampanja, da se stari most prenese na 
neko drugo mjesto, bliže Trebinju. 

Pri razgovoru o Arslanagićevom mostu potrebno 
se je podsjetiti na činjenicu, da je jedan otvor toga 
mosta bio porušen za vrijeme prošlog rata i da su 
ga nakon toga, na surov i nedoličan način, pokrpali 
u besprimjerno žalosnom obliku. Tako je sadanje 
stanje mosta, kojeg uz to stoljećima nitko nije uzdr¬ 
žavao, tužno i prva bi bila dužnost svih nas, da po¬ 
radimo na tome, da ga se dovede u izvorno stanje. 
Bilo je to potrebno pokrenuti i prije nego se je sti- 
cajem okolnosti, sada u vezi s potapanjem, o tom 
mostu počelo govoriti i u dnevnoj štampi. 

No, promotrimo što u stvari znači prijedlog, da 
se stari most premjesti na drugo mjesto. Sa »za¬ 
natske« strane za to bi bilo potrebno most rastaviti 
na pojedine kamenove, koje treba prije toga tačno 
označiti, zatim složiti tako da ih možemo lako obrat¬ 
nim slijedom u novi objekt ugrađivati. Pri tome 






SI. 3: Crtež mosta iz članka M. Gojkovića: Arslanagićev most kod Trebinja 

poslu sigurno će se morati neke kamenove zamije¬ 
niti novima, stoga što će biti oštećeni ili dotrajali, 
a kako je jedan dio mosta pao u vodu bit će taj 
materijal potrebno izraditi nanovo, jer bi bilo sada 
dubiozno opravdano tražiti stare komade u koritu 
potopljene rijeke. Drugo je pitanje kako da se iz¬ 
vede most na novom mjestu. Vjerno izvornom 
objektu trebali bismo kamenove spajati sa vapne- 
nim malterom, a unutrašnjost bi trebala biti od 
lomljenog kamena. Taj unutrašnji kamen vjerojat¬ 
no ne bi bilo uputno prenositi sa starog mosta pa 
bi zapravo na novi most ugradili samo dio kamena 
s lica sadanjeg mosta. Budući da nitko u gotovom 
novom mostu ne bi mogao vidjeti unutrašnjost si¬ 
gurno bi se odlučili na to da je izgradimo od jefti¬ 
nijeg betona. (Vidi: Ing. M. Gojković, Arslanagića 
most kod Trebinja, Jugoslavenski institut za zaštitu 
spomenika kulture, Beograd, 1963). Ali, sad si mo¬ 
žemo postaviti pitanje: što bi bio taj novi objekt. 
Maksimum što bismo o tome mogli reći, da je to 
kulisa, inspirirana starim mostom i potpomognuta 
nekim njegovim kamenovima, koji bi u tome slučaju 
bili kao neka relikvija. Za nas to ne bi bio onaj isti 
stari most. 

Ne bi to bio i s drugih razloga. Premještanje ne¬ 
kog mosta na drugo mjesto — u drugi ambijent — 
posao je sumnjive vrijednosti, jer su problema¬ 
tične dobiti koje se time mogu postići. Vrijednost 
nekog mosta u njegovoj biti uvelike zavisi o oko¬ 
lini i o uklapanju mosta u okoliš, stoga razloga mo¬ 
ramo računati s time, da će stari most na novom 
mjestu biti nešto drugo od izvornog. On može biti 
i bolji, ali će biti različit od staroga. 

Uz to, mostovi su — i u tom pogledu — znatno 
različni od zgrada, na njima nema ponekih deta¬ 
lja, kapitela ili sličnog koji bi se mogli ocijeniti ne¬ 
zamjenjivim historijskim predmetom; vrijednote 
mostova su sadržane u skladnom sklopu redovito 
pojedinačno bezličnih elemenata. 

Ako sada uzmemo u obzir i podatak, da bi se 
stari most morao srušiti odmah, taj materijal »uskla- 
dištiti« i... nekad, kasnije, kad bude sredstava, sa¬ 
graditi od toga na novom mjestu takav most. Mo¬ 
žemo zaista ustvrditi, da će se u tom slučaju dogo¬ 
diti to da ćemo ono što postoji lako srušiti, a da do 
izgradnje drugog neće nikada niti doći. Stoga iz¬ 
gleda da bi bilo uputno da o preseljenju za sada ne 
govorimo, dapače da takvu namjeru: da sad staro 
srušimo, kamen složimo i čekamo sredstva do dalj¬ 
njega isključimo iz razmatranja. 

Međutim, očito nešto treba učiniti, da bismo taj 
dragocijeni stari most sačuvali za buduća pokolje¬ 
nja. U prvom redu mislim da bi ga trebalo, tamo 
gdje je, dovesti u izvorno stanje i popraviti ono 
što je za naše generacije na njemu uništeno. Zatim, 
bismo mogli naše snage usmjeriti na to, da izradimo 
jedan majstorski model toga mosta, recimo u mje¬ 
rilu 1 : 50 ili 1 : 25, vjerno prema originalnom mo¬ 
stu, uz odstupanja koja će ocijeniti — kao uputna 
i ispravna — neki iskusni graditelj mostova, upo¬ 
znat dovoljno s historijatom naših mostova. Sabe¬ 
remo li uz to izvrsne umjetničke fotografije starog 


mosta i izradimo li prvoklasne tehničke crteže mo¬ 
sta i njegovih nekih zanimljivih detalja, složimo li 
jednu doličnu monografiju i niz velikih panoa tako 
impresivnih kao što je i taj most, dobit ćemo do¬ 
voljno materijala, koji možemo staviti u neku staru 



SI. 5: Detalj mosta 



SI. 6: Detalj mosta 

obližnju zgradu, preuređenu kao muzej, s pisanim 
podacima o tome mostu. Promotrimo li zatim mo¬ 
gućnosti, da jednom kasnije uređeni stari most pod¬ 
vodno osvijetlimo, ili na neki drugi način učinimo 
vidljivim za posjetioca, dostojno ćemo se odužiti 
onim starim našim pretcima koji su taj most izgra¬ 
dili, koji su uz takve velike mostove gradili: ka- 
rav-saraje, česme i šedrvane. To će biti najljepši 


tarif kojega mi danas pri tom mostu možemo osta¬ 
viti. 

Završimo ovaj govor s tom podsjetkom, da mno¬ 
gi biseri naše stare kulture, mnogi naši stari mo¬ 
stovi, propadaju kao i ovaj, koji stoji u sadanjem 
stanju kao ruglo, a ne treba da se dičimo time što 
smo o njemu počeli govoriti onda kad ga je novi 
zamah života doveo u stanje kome. 


EKONOMSKO-TEHNIČKO DIMENZIONIRANJE SLOŽENIH 
VODOPRIVREDNIH SISTEMA 

Ing. Danilo Ristić, Sarajevo 


Pri rješavanju raznih hidrotehničkih i vodopri- 
vrednih problema, često na raspolaganju imamo, 
nekoliko mogućih tehničkih varijanti, međusobno 
praktično istovrijednih po svojim funkcionalnim 
i tehničkim osobinama. Izuzmu li se slučajevi kod 
kojih se, zbog nekih posebnih okolnosti, do izbora 
konačnog rješenja dolazi usvajanjem odre¬ 
đene varijante, ostaje još uvijek veoma veliki broj 
primjera — kod kojih, da bi problem ipak bio jed¬ 
noznačno riješen, u razmatranje ulazi i jedan po¬ 
seban uslov. Taj dopunski elemenat se sastoji u 
zahtijevu, da odabrana varijanta po svojim ukup¬ 
nim troškovima (tj. troškovima građenja, eksplo¬ 
atacije itd.) bude najjeftinija, odnosno, da njeni 
ukupni troškovi u odnosu na one kod ostalih raz¬ 
matranih varijanata — budu najmanji. Budući da 
jedan određeni tehnički uređaj, ili sistem, ne može 
da bude sam sebi svrha nego ima zadatak da 
pruži neki koristan efekat, onaj »dopunski« uslov 
u stvari predstavlja jednog od najvažnijih zahti¬ 
jeva koje projektirano rješenje treba da zadovolji. 

Ilustracije radi, ponovimo i ovdje onaj veoma 
česti slučaj određivanja prečnika nekog tlačnog 
cijevovoda (si. 1): 



Crpnom stanicom, smještenom u tačci A, po¬ 
trebno je crpsti i potiskivati, do rezervoara u tačci 
B, određenu zadanu protoku Q;. Ne ulazeći u ostale 
aspekte i detalje problema, osnovni zadatak u 
ovom slučaju se sastoji u određivanju optimalnog 
prečnika razmatranog cijevovoda. Naime, što ide¬ 
mo ka manjim prečnicima cijevovoda, to dobijamo 
sve manje i manje troškove građenja (T ft .) (vidi 


si. 2). S druge strane, budući da se pri svakoj va¬ 
rijanti mora potiskivati unaprijed zadana protoka 
Q i? sa smanjenjem prečnika povećavaju se otpori 
tečenja, odnosno manometarska visina crpke, a 
time troškovi potrebne pogonske energije T e . Kako 
su T g i T c u principu definirani nekim funkcijama 
od prečnika D, slijedi da se cijeli problem svodi 
na iznalaženje minimuma funkcije: 

T = T g + Te, odnosno T = T (D) (1) 

Iz poznatog daljnjeg postupka, tj. uslova da je 
dT/dD = 0 (itd.) — dobiva se vrijednost D 0 = O ont . 
Matematski formulisan, problem se znači svodi na 
rješavanje jedne jednadžbe s jednom nepo¬ 
znatom i grafički se može interpretirati kao pro¬ 
blem u ravni, odnosno u koordinatnom sistemu 
T, D. Primjera u ovom smislu ima, kao što je to 
dobro poznato, gotovo bezbroj, i ovdje je izabran 
ovaj karakteristični i gotovo najčešći — samo radi 
uvoda u naredno izlaganje. 

Za razliku od prethodnog, problem može da se 
sastoji i u određivanju dviju nepoznatih osnov¬ 
nih vrijednosti. Ilustrirajmo to primjerom, datim 
na si. 3. 


\ 



Problem se, kod ovog primjera, sastoji u slije¬ 
dećem: Crpnim stanicama u i A 2 , dopremaju se 
poznati proticaji i Q 2 , s horizonata H t i H 2 u 
rezervoar B, koji treba izgraditi na horizontu H. 

Zadatak je da se: 

a) dimenzionira cijevovod tj. odrede prečnici — 
koji na oba cijevovoda treba da budu jednaki 
(D, = D 2 = D); 

b) odredi položaj rezervoara B na horizontu H, 
tj. da se fiksiraju dužine L, i L 2 . Pri tome je una¬ 
prijed zadano da je L x + L 2 = L = const. 

Rješavanje oba ova zadatka treba provesti tako, 
da ukupni troškovi dopreme vode u rezervoar budu 
minimalni. 

Budući da je zadana ukupna dužina oba cije- 
vovoda, to se može staviti L 2 = L—L 2 . Zbog ovoga, 
kao i zahtjeva da treba da bude D x = D 2 = D, 
cijeli problem se svodi na iznalaženje dviju nepo¬ 
znatih vrijednosti: D i L x . 

Zanemarujući (kao i u prvom primjeru) pro¬ 
mjene troškova na samoj crpnoj stanici, troškovi 
cijevovoda dužine L A bili bi definirani funkcijom: 

Ti = T g i T e i 

S obzirom da oba člana na desnoj strani ove 
jednadžbe zavise od D x i L 1? može se napisati 

Ti = T, (L 1; D); 

Za cijevovod dužine L 2 , je također: 

T 2 = T 2 ' [(I—L 2 ), D] = T 2 (Lj, D); 

Ukupni troškovi crpljenja vode u rezervoar su 
onda: 

T = T, + T 2 = T, (Lj, D) + T 2 (Lj, D) = 

= T (L lf D) (2) 

Analogno prvom primjeru, rješenje problema je 
i ovdje sadržano u iznalaženju minimuma funkcije, 
definirane jednadžbom ukupnih troškova. Naravno, 
u ovom slučaju treba voditi računa da se radi o 


funkciji dviju nezavisno promjenljivih vrijednosti 
L, 1 i D. Prvi izvod jednadžbe (2) bi imao opći oblik: 

d T d T 

dT = - • dLi + • dD (3) 

d L x dD 

Iz osnovnog uslova za egzistiranje ekstrema ove 
funkcije, tj. izjednačujući desnu stranu jedn. (3) 
sa nulom, slijedi: 


dT 

• dLj = 0 

d L x 

dT 

dD 

• dD = 0 


Podrazumijevajući da je zatim proveden i po¬ 
stupak provjere da li se radi o minimumu funkcije, 
na ovaj način se, dakle, dobiva sistem dviju jed¬ 
nadžbi s dvije nepoznanice. Njihovim rješavanjem 
iznalaze se konačno tražene vrijednosti za L x i D 
i to takve, da predstavljaju najpovoljniju kombi¬ 
naciju (od svih mogućih), pri kojoj je T = T min . 

Grafički interpretiran, ovakav problem u mate¬ 
matskom smislu predstavlja zakrivljenu površinu 
T = T (L l5 D), datu u trodimenzionalnom koordinat- 
nom sistemu T, Lj, D. Tačka na ovoj površini, čija 
tangentna ravan ima jednadžbu T = T niin (dakle 
paralelna je s ravni u kojoj leže osovine i D), 
definira traženo rješenje L x = L 01 i D = Do (vidi 
si. 4). 

Mada je to iz dosadašnje interpretacije već oči¬ 
gledno, vrijedi ipak istaći da se, u odnosu na izlo- 



Sl. 4 

ženi egzaktni postupak, metod iznalaženja rješenja 
po sistemu »probanja« ili »usvajanja« ne bi mogao 
niukom slučaju mjeriti. Problemi, koji su analizi¬ 
ranim primjerima rješavani, očigledno su više nego 
jednostavni, ali ipak dovoljno instruktivno ukazuju 
na koji način treba, pa barem u principu, 
prilaziti analognim problemima kada se oni, u ma¬ 
tematskom smislu, ne svode na rješavanje samo 
jedne ili dviju jednadžbi. 

Naime, kod rješavanja hidrotehničkih ili vodo- 
privrednih dispozicija koje su daleko složenije od 
onih na si. 1 ili si. 3 (a praksa pokazuje i kod nas 
sve više takvih primjera), odnosno gdje i »najma¬ 
nje« uštede imaju red veličine od nekoliko stotina 
miliona dinara — ima smisla pogotovo insistirati da 
se sistem u cjelini dimenzionira na najmanje tro¬ 
škova. Ako je već notorna činjenica da kod pri¬ 
mjera na si. 1 egzistira neko T = T rain i da jedino 
preko njega treba dobiti tzv. »optimalni« prečnik 1 
cijevovoda, pa iako se i ne radi o nekim posebnim 
finacijskim uštedama, zašto takav isti stav ne za¬ 
stupati i u slučajevima složenijih sistema, kod kojih 
determiniran je kapaciteta prema uslovu T = T min 
ima neuporedivo većeg opravdanja. Ovo tim prije, 
što se postupak i kod ovih, složenijih dispozicija, 
svodi u suštini na isti kako je izložen kod prethodna 
dva jednostavna primjera. 


uslovljavaju da je takav zahtjev moguće realizirati 
tek uz korišćenje više udaljenijih rezervi vode, od 
kojih svaka ne može sama zadovoljiti ustanovljene 
potrebe. Analizama je postavljena takva koncep¬ 
cija rješenja, po kome se predviđa građenje dvaju 
akumulacionih bazena A 1 i A 2 , crpnih stanica C x 
i C 2 , te derivacionih sistema S 1} S 2 ,... S 6 itd. 

Opći prirodni uvjeti, tj. geološke, geomorfolo- 
ške, hidrološke ili i neke druge eventualne okolno¬ 
sti, uslovljavaju da se kapaciteti pojedinih objekata 
i derivacija obično mogu birati unutar određenih 
granica. Te granice, mada predstavljaju stanovita 
ograničenja, još uvijek se nalaze na takvim razma¬ 
cima, da je unutar njih praktično moguće veoma 
široko varijantiranje s veličinama osnovnih kapa¬ 
citeta (veličine izgradnje) pojedinih elemenata u 
sistemu. Kod shematizirane dispozicije date na si. 5, 
ti osnovni kapaciteti bi bili slijedeći: 

1) Korisne zapremine V kl i V k2 akumulacionih 
bazena A x i A 2 , 

2) Instalirane protoke derivacionih sistema S,, 

S 2 , S 3 i S 4 , 

3) Instalirane protoke crpnih stanica C 4 i C 2 i 
njima odgovarajućih derivacija S 5 i S G . 

Kakvu kombinaciju svih ovih elemenata treba 
odabrati, pa da rješenje kapaciteta sistema kao cje- 



Očiglednosti radi, nastavimo s još jednim impro¬ 
viziranim primjerom (vidi si. 5). 

U tačku M, zbog višestrukih namjena i potreba, 
potrebno je dovesti po određenom rasporedu sta¬ 
novite zapremine vode u toku godine. Okolnosti 


1 Uzgred rečeno, komercijalni standardni prečnici 
cijevi ili asortiman koji je trenutno na raspolaganju, 
često puta primoravaju na usvajanje prečnika koji može 
čak i znatno da odstupa od »optimalnog«. Pa ipak, pro¬ 
jektna dokumentiranja su obično veoma disciplinirana 
u njegovom formalnom iznalaženju. 


line, u ekonomsko-tehničkom smislu, bude opti¬ 
malno? U svakom slučaju, to rješenje treba tražiti 
u zadovoljavanju onog uslova, da ukupni troškovi 
sistema budu minimalni, tj. da je 

T = 2 T, = T nlin (5) 

1 

pri čemu je n broj elemenata u sistemu, a T [ ukup¬ 
ni godišnji troškovi pojedinog elementa. Provede li 
se opća analiza ukupnih godišnjih troškova nekog 

elementa u sistemu, dobij a se da se u osnovi oni 
mogu obuhvatiti poznatom jednadžbom: 

^ = Ji (a, + bi + Ci ) + k.Ei + Đi ... (6) 

Pri tom oznake znače: 

— Jj = ukupne investicije za dati objekat u sistemu; 

— a i5 bi, Ci, itd. = stalni koeficijenti, koji, umno¬ 
ženi s investicijama, daju onaj dio godišnjih 
troškova koji se mogu izraziti kao funkcija in¬ 
vesticija; 

— kiE| = godišnji troškovi energije za tzv. vlastitu 
potrošnju (rad C. S. itd.); 

— Dj = godišnji troškovi tzv. izgubljene dobiti na 
dijelu voda koje ostaju neiskorišćene (tj. preli¬ 
vene i nezahvaćene vode). Primjera radi, ovo 
može da se odnosi na »izgubljenu« količinu hi- 
droelektrične energije, smanjenje efekata na 
nekom plovnom putu, natapnom sistemu i t. si. 
Vratimo li se sada dispoziciji datoj na si. 5, ovi 

troškovi bi bili u stvari dati kao funkcija upravo 
onih (i još nekih drugih) veličina koje figuriraju 
kao nepoznate vrijednosti. Pođimo redom: 2 

Akumulacija A t : Njeni troškovi zavise od 
veličine izgradnje (V kl ) te izgubljene dobiti na pre- 
livnim vodama D nl , odnosno: 

Tx = Tj (V kl) D pl ) 

S druge strane, budući da je zapremina prelivnih 
voda zavisna od korisne zapremine akumulacije 
(V kl ), ali i od kapaciteta derivacija Sj, tj. od Q il , 
slijedi da se uklopni godišnji troškovi akumulacije 
A 1 mogu izraziti (uključujući i troškove derivacije 
S 4 ) funkcijom: 

Tx = T t (V kl , Q ia ) (7') 

Akumulacija A 2 i derivacija S, ima¬ 
le bi po analogiji 3 : 

T, = T 2 (V k! , Q i2 ) (7") 

Derivacija S 3 i S 4 , pored troškova koji 
direktno zavise od instaliranih protoka, imaju i od¬ 
govarajuće troškove koji proističu pri gubitku voda 
na kanalskim prelivima. Budući da u krajnjem is¬ 
hodu, i oni zavise od instaliranih proticaja, cjelo¬ 
kupni troškovi na ovim dvjema derivacijama se 
mogu izraziti funkcijama: 

T 3 = T 3 (Q i3 ) .(8') 

T 4 - T 4 (Q i4 ) . (8") 

Derivacije S 5 i S 6 s crpnim stani¬ 
cama C 4 i C 2 imaju godišnje troškove direktno 
zavisne od instaliranih kapaciteta, troškove vlastite 
energetske potrošnje za rad crpnih stanica, kao i 


2 Za savjete pri konačnoj redakciji ovog dijela tek¬ 
sta, kao i odgovarajuću općenitu podršku, autor duguje 
zahvalnost recenzentu članka, prof. ing. M. Žugaju. 

3 Jedino pojednostavnjena radi, u jedn. (7") je uzeto 
da prelivne vode iz akumulacije A 2 ne zavise i od in¬ 
staliranih kapaciteta na derivacijama S 4 i S 3 . Naravno, 
zavisno od opštih uslova, to ne mora uvijek da bude 
tako. Analogno je postupljeno i kod analiza za crpne 
stanice Ci i C 2 . 


troškove izgubljene dobiti na ime dijela voda neza- 
hvaćenih crpnim stanicama. U krajnjoj liniji, svi ti 
troškovi su zavisni od veličine instaliranih proticaja 
Qis i Qie te se može pisati: 

T 5 = T 5 (Q i5 ) (9') 

T„ = T 6 (Q i0 ) ,(9") 

Odnosno ukupni troškovi sistema su sada: 

T = T x + T 2 + T 3 + T 4 + T 5 + T 6 ... (10) 

Uvrste li se u jednadžbu (10), iznazi dati u jednadž¬ 
bama (7) do (9), slijedi: 

T = T (V kl , V k2 , Qix, Q i2 , Q i3 , Qi4> Qi5> Qit») (11) 

Prema tome, funkcija ukupnih godišnjih tro¬ 
škova za cijeli sistem sadrži 8 nezavisno promje¬ 
nljivih 4 veličina. Označimo li ih, radi jednostavni¬ 
jeg pisanja, sa X t ,... X 8 , najpovoljnija kombina¬ 
cija njihovih veličina bi slijedila iz uslova da je 
prvi izvod ove funkcije ravan nuli, odnosno: 5 

d T d T 

dT = - • dX« +-• dX 2 + ... 

d X, a X 2 

+ <i2> 
ili dalje: 


— 

• dX x = 0; 

đX t 


đ T 



• dX„ = 0; 

dX 2 


d T 



• đX 3 = 0; 

ax 3 


d T 


• dX 8 = 0;2 


đX 8 

Rješenjem ovog sistema od 8 jednadžbi (13), 
načelno je moguće dobiti traženu najpovoljniju 
kombinaciju od osam veličina X 0l , X o2 ... X o8 . Nji¬ 
hovim uvrštavanjem u jednadžbu (11), dobit će se 
ukupna vrijednost godišnjih troškova sistema, tj. 
njihov apsolutni minimum T 0 = T min . 

Ostaje još da se istakne, na koji način je mo¬ 
guće dobiti analitičke izraze jednadžbe (7)—(9). U 
općem slučaju oni bi, naravno, imali oblik dat jed¬ 
nadžbom (6). Međutim, budući da ne postoje nikakvi 
gotovi obrasci ili formule (moguće ih je izvesti 
i koristiti samo u najjednostavnijim slučajevima), 
preostaje jedino da se primijeni (naravno, unutar 
određenih granica) stanovito aproksimiranje nekim 


4 Budući da se radi o problemu iz višedimenzional- 
nog prostornog sistema, geometrijsku ilustraciju funk¬ 
cije (analogno onim na si. 2 i 4), date jednadžbom (11), 
nije moguće interpretirati. 

5 Skraćenja radi, ovdje nije dat, ali se podrazumi¬ 
jeva postupak i matematska diskusija koja slijedi iza 
iznalaženja prvog izvoda a zbog ispitivanja da li stvar¬ 
no egzistira minimum funkcije date jedn. ( 11 ). 

drugim funkcijama. Drugim riječima, da bi se do¬ 
bila npr. funkcija T { = (Xj) potrebno je za 
Xj unaprijed usvojiti najmanje tri (ili više) vri¬ 
jednosti X h , X i2 , X i3 i globalnijim postupcima odre¬ 
diti T u , T i2 , T i3 . Primjenom određenih matematsko- 
-računskih postupaka, iz ova tri para (ili njih više) 
vrijednosti mogu se sračunati brojne veličine stal¬ 
nih članova u analitičkom izrazu za funkciju. Isti 
takav, ili neki drugi postupak, mora se ponoviti 
i za analitičke izraze troškova ostalih elemenata. 

Ranije izloženi postupak dobivanja niza od 8 
jednadžbi (13) koje omogućavaju iznalaženje tra¬ 
ženih optimalnih kapaciteta, očigledno predstavlja 
primjer standardne i poznate procedure tretiranja 
minimuma funkcije sa više promjenljivih. Među¬ 
tim, neovisno od formalnog toka te procedure, nje¬ 
nom interpretacijom se u stvari željelo istaći i pod¬ 
sjetiti, da i kod ovakvih složenijih dispozicija (a 
ne samo kod primjera kao što su oni na si. 1 i 3) 
egzistira rješenje s optimalnim ekonomsko-tehnič- 
kim karakteristikama. Kod iole kompliciranijih slu¬ 
čajeva, traganje za takvim rješenjem putem pro- 
banja, intuitivnog usvajanja, i tome si., očigledno 
da bi imalo veoma malo izgleda na uspjeh. 

Interpretirajući na odabranom primjeru suštinu 
pitanja, nije bila namjera da se ni u najmanjoj 
mjeri idealizira ili prikaže lakšim rješavanje pro¬ 
blema dimenzioniranja složenih vodoprivrednih si¬ 
stema. Naprotiv, namjera je upravo suprotna: da 
se istakne, da složeni vodoprivredni sistemi u fazi 
rješavanja (dimenzioniranja) njihovih osnovnih ka¬ 
paciteta, zahtijevaju obavezno suočavanje s veoma 
kompliciranom materijom, čije simplificiranje mo¬ 
že samo da formalno olakša projektiranje, ali ne 
i da doprinese ekonomičnosti sistema. Neka pitanja 
u sklopu ove materije, kao npr. interferencija po¬ 
gonskih planova pojedinih objekata i derivacija u 
sistemu (a sve u vezi, npr., s obračunom zapremina 
prelivnih voda), predstavljaju veoma složen pro¬ 
blem i njihova razrada zahtijeva poseban napor. 
S druge strane, obrada ovakvih problema, u praksi, 
zahtijeva korištenje posebnih me to da i 
tehnike programiranj a. 6 Uz njih, podra¬ 
zumijeva se i korištenje elektronskih računskih 
strojeva bez kojih bi niz matematičkih i računskih 
operacija bio praktično nemoguć ili nedogledan. 

Problemi određivanja optimalnih kapaciteta kod 
ekonomsko-tehnoloških i tehničkih kompleksa po¬ 
slije II svj. rata su općenito u svijetu dobili vidno 
mjesto u cijelom nizu radova i praktičnih primjena. 


6 Iznalaženje optimalnog rješenja putem ranije in¬ 
terpretirane matematske procedure dobivanja minimu¬ 
ma, kod funkcija sa više promjenljivih, često puta nije 
moguće postići. Zbog toga kao i nekih drugih okolnosti, 
proistekle su te posebne metode, a koje nisu ni predmet 
a ni svrha ovih razmatranja. 


U odnosu na složenije vodoprivredne dispozicije, 
danas se smatra neprihvatljivim određivanje glav¬ 
nih parametara bez primjene suvremenih metoda 
programiranja. 

S obzirom na niz naših vodoprivrednih proble¬ 
ma koje u stvari tek treba rješavati (sliv Save, 
hidroenergetika, plovidba itd.), te vodeći računa 
o činjenici da se radi o sistemima koji zahtijevaju, 
za naše nacionalne okvire, velika investiciona ula¬ 
ganja, ekonomsko-tehničko dimenzioniranje glavnih 
parametara bi moralo da počiva na odgovarajućim 
najsuvremenijim metodama. Cak, štaviše, neki si¬ 
stemi, za koje se formalno podrazumijeva da su već 
riješeni (npr. elaborati naših klasičnih vodoprivred¬ 
nih osnova), bili bi također potpuno »zreli« za po¬ 
novno preispitivanje egazktnijim metodama. 

Nije na odmet da se istakne, da će ovladavanje 
tehnikom suvremenog programiranja i njena pri¬ 
mjena na vodoprivredne sisteme obavezno zahti¬ 
jevati znatne korekture u našim tradicionalnim 
profesionalnim sastavima unutar pro¬ 
jektantskih »grupa«, koje su do sada rješavale ova¬ 
kve probleme. Solidno uže profesionalno obrazova¬ 
nje i iskustvo mora i dalje da budu osnovne garan¬ 
cije za dobra rješenja, ali tek unutar određenih 
profesionalno kombiniranih (inženjeri, ekonomisti, 
matematičari, »programatori« itd.) i koordinacijom 
objedinjenih sastava. 

Postavljanje »projektne fizionomije« na ovakvu 
osnovu može formalno dovesti do dovećanja onog 
dijela troškova, koji se odnose na pripremu razne 
investiciono-tehničke dokumentacije. Međutim, u 
odnosu na uštede koje se time mogu postići u inve¬ 
sticijama i pogonskim troškovima jednog složenog 
vodoprivrednog sistema, takvo »poskupljenje« pro¬ 
jektne dokumentacije je više nego opravdano. Su¬ 
vremen investitor, odnosno suvremen nosilac inve¬ 
sticionih sredstava, to zna, i možemo se nadati, da 
će i u našim prilikama uvijek dati potrebnu podr¬ 
šku da se problemi obrađuju i tretiraju na nivou 
i u obimu, koji oni po svom značenju zaslužuju. 

OBNOVA I IZGRADNJA ŽELJEZNICA U DOBA STRUKTURNIH 

PROMJENA U PROMETU * 

Dipl. Ing. Dr techn. Roman Jaworski, Beč 


Razvoj prometa 

S obzirom na brz razvoj i na proširenja moderne 
prometne tehnike, kao cestovnog i zračnog prometa, 
te prometa u cijevnim vodovima, obnova i izgrad¬ 
nja željeznica predstavljaju vrlo složene tehničko- 
-ekonomske prometne probleme. Pitanja obima 
obnove i buduće pogonske tehnike stoje danas, više 
nego ikada, kod svih tehničkih planiranja u kore¬ 
laciji s prometnim prognozama, s pitanjima kon¬ 
kurencije i ekonomičnosti, kao i s pitanjima buduće 
podjele rada ili kooperacije u prometnom gospo¬ 
darstvu. 

Najjači utjecaj na diobu prometnog rada, na 
izgradnju i gustoću prometnih mreža, imaju topo¬ 
grafija, privreda i industrijalizacija pojedine 
zemlje. 

U Austriji pripada više od dvije trećine 83.850 
km 2 velikog državnog područja, sa 7,2 milijuna 
stanovnika, alpskom području. Industrija, rudar¬ 
stvo, poljoprivreda i šumarstvo su uz iznimku samo 
nekih težišta jednolično rasprostranjeni u čitavoj 
zemlji. Oni čine, uz promet stranaca, glavne izvore 
privrednog života. 


* Predavanje održano 30. svibnja 1966. na Građevin¬ 
skom fakultetu Sveučilišta u Zagrebu. Njemačka verzija 
bit će objavljena u »Oesterreichische Ingenieur-Zeit- 
schrift« u Beču. 


Željezničkom prometu služi mreža od 6.583 km 
željezničkih pruga (Austrijske savezne željeznice =± 
OBB, i privatne željeznice), od toga normalne širine 
kolosijeka 3.731 pružnih km kao glavne pruge 
(57°/o) i 2.090 pružnih km (31%) kao sporedne pruge. 

Slično kao i u ostalim zemljama s postojanim 
porastom privrednog razvoja postoji i u Austriji 
stalna i sve veća tendencija k individualnom povr¬ 
šinskom prometu i k teretnom prometu na cestama. 
Broj automobila u Austriji iznosio je krajem go¬ 
dine: 


1950. 

1955. 

1960. 

1965. 


258.899 

616.685 

982.384 

1.318.103 


(od toga 
(od toga 
(od toga 
(od toga 


51.314 

143.099 

404.042 

789.744 


putničkih) 

putničkih) 

putničkih) 

putničkih) 


Prema tome je na jedan putnički automobil bilo 
krajem godine 1965. 9,1 stanovnika. 

Unatoč ovoj progresivnoj motorizaciji obim je 
prevoženja na željeznicama u Austriji (OBB i pri¬ 
vatne željeznice) u godinama od 1950. do 1964. po¬ 
rastao, i to u putničkom prometu za 41% (191 mili¬ 
juna prevezenih putnika u godini 1964), a u teret¬ 
nom prometu za 25% (54,4 milijuna neto-tona u 
godini 1964). 

Znanstveno fundirane prometne prognoze do¬ 
vode do rezultata da će u Evropi, uz pretpostavku 

daljnjeg porasta realnog bruto-socijalnog produkta, 
prometni učinci u unutarnjem prometu rasti go¬ 
dišnje za 2,3 do 3% [1]. 

Ipak se očekuje da će se udio pojedinih promet¬ 
nih sredstava na ukupnom prometnom obimu u 
slijedećim godinama i nadalje mijenjati. Kod toga 
će vjerojatno transport energije u dalekovodovima, 
naročito transport zemnog ulja u cijevovodovima, 
imati godišnje poraste koje bi ostala prometna 
sredstva jedva mogla nadomjestiti. Isto će tako 
vjerojatno cestovni teretni promet dobiti još veće 
značenje, kao provršinski promet, i doživjeti još 
veći porast. Prometne količine u unutarnjoj plo¬ 
vidbi ostat će vjerojatno konstantne, dok će se že¬ 
ljeznički promet nešto smanjiti. 

U Austriji se očekuje da će procentualni udio 
željeznica na ukupnim prometnim učincima u teret¬ 
nom prometu sa sadašnjih 50°/o pasti na 45°/o. Ipak 
se i nadalje očekuje godišnji porast željezničkog 
prometa, osobito u teretnom dalekom prometu, od 
maksimalno 2,5%. U putničkom se prometu ne oče¬ 
kuje daljnji porast, već se, štaviše, računa sa sma¬ 
njenjem učinka, uz iznimku bliskog prometa u 
regionima gradova i gradskog brzog prometa, te 
bliskog prometa u područjima naselja s izrazitom 
tendencijom aglomeracije, gdje će specifične po¬ 
trebe putovanja biti i nadalje u porastu. 

Ovu globalnu prognozu treba nadopuniti još 
time, da će istovremeno s promjenom prometnih 

Poponsti učinci i 950 /i 96 £. 

na aostr/jskim a/pstrim prujama 


Pruga Got/,na V/a kov, Bruto-tone A eto-tone 


Semmer/ng 

(Otočni ft - 

Hurizusch/aj, 
42 km. 

2- kota sječ n<j ) 


Brenner 


(innsbruek - 
Brenner, 

37 km, 

2 - koto sjetna) 


Ar/6erj 

(Landeck - 

Studenr, 

Ui km, od toja 
52 km 4-kotosJ.) 


SchoBer 

(Selithml - 

St. Mtchael, 

63 km, 

4- kotofjcčna.) 


Taoern 

(Sch urarzach-ft. It- 

Sptttat/rr 

84 km, od top, 

6(f km 4- ko/osj. J 


(40*) 


(40*) 



40 * 20 * 30 

5 

40 

T*’ 

45 

1950. 

20395 




79 


4965. 

34005 



43.9 


*52% 

*70% 


4950. 

4965. 


479 % 


4950. 

4Q6S. 


I 


*4s% 


4950. 

4965. 


4950. 

196S 


4-60 X 


*4944 


*60 % 


4 ,20 % 


8.9 


5,9 


9.3 


*58 X 


6.8 


,85% 


(40*1 

učinaka uslijediti sve jača konceentracija prometa 
na glavnim prugama (57% pruga), na kojima se 
danas već u Austriji odvija oko 90% svih prometnih 
i pogonskih učinaka (SI. 1). 

Na nekim glavnim prugama došlo je u posljed¬ 
njih 15 godina do vrlo znatnog porasta transport¬ 
nog obima, kao i prometnih i pogonskih učinaka, 
kao npr. na Brennerskoj željeznici i na jednokolo- 
sječnoj Tauernskoj željeznici. Najopterećenije alp¬ 
ske pruge u Austriji su Semmerinška, Brennerska, 
Arlberška, Tauernska željeznica, kao i pruga preko 
prijevoja Schober (SI. 2). 

Principi obnove 

Težišta obnove i izgradnje željeznica u Austriji 
nalaze se, slično kao i u ostalim zemljama u ko¬ 
jima je u toku znatnija promjena u strukturi 
prometa, samo na osobito jako opterećenim glav¬ 
nim prugama, naročito na tranzitnim prugama i 
njihovim čvorištima, kao i na prugama koje vode u 
regione većih gradova, u industrijska područja i 
u područja guste napućenosti. 

Općenito se pokazuje obnova i izgradnja želje¬ 
znica, uz istovremeno pojednostavljenje nepokret¬ 
nih uređaja, uz racionalizaciju pogona i prilagođa- 
vanje prometnoj strukturi, kao djelotvorna mjera 
u smislu pogonske ekonomije. Modernizacija se 
mora osobito intenzivirati, kad uređaji i pogonska 
sredstva ne odgovaraju više zahtjevima prometa, 
kada se odnos između pogonskih troškova i promet¬ 
nih prihoda progresivno pogoršava i kada se od 
prenošenja prometnih zadataka na ostala prometna 
sredstva ne može očekivati nikakav ekonomski 
efekat. 

Za sistematsku obnovu i racionalizaciju želje¬ 
znica općenito su prikladne, nakon iscrpljenja svih 
pogonsko-organizacijskih mjera, osobito ove tehnič¬ 
ke mogućnosti: 

— poboljšanje i racionalizacija vuče uslijed 
elektrifikacije ili dieselizacije, kao i modernizacije 
i standardizacija putničkog i teretnog kolskog 
parka, 

— obnova i izgradnja pruga i usputnih kolo¬ 
dvora uključujući i signalne, sigurnosne i dojavne 
uređaje, sa svrhom povećanja kapaciteta, ekono¬ 
mičnosti i konkurentske sposobnosti, 

— izgradnja jako opterećenih čvorišnih kolo¬ 
dvora, kako u putničkom, tako i u teretnom pro¬ 
metu, osobito izgradnja ranžirskih kolodvora s naj¬ 
modernijom radnom tehnikom, uključujući auto¬ 
matizaciju i kibernetiku sa svrhom, po mogućnosti, 
što veće koncentracije sastavljanja vlakova, ubrza¬ 
vanja teretnog prometa i sniženja troškova ranži- 
ranja, 

— izgradnja pruga za atraktivni bliski promet 
i brzi gradski promet u područjima guste napuće¬ 
nosti, u regionima velikih gradova i u industrij¬ 
skim zonama, 

— izgradnja i primjena modernih uređaja za 
specijalni promet sa svrhom koordinacije i koope- 

racije željeznica s cestovnim prometom i ostalim 
modernim prometnim sredstvima. 

Modernizacija vuče 

Najefektnija tehnička mjera u svrhu moderni¬ 
zacije i racionalizacije željeznica je prijelaz s parne 
vuče na diesel ili elektrovuču. 


kolodvora tačno ispitati s obzirom na njihovu po¬ 
gonsku funkciju na pruzi. 

Kod takvih se analiza mora, uz primjenu mate- 
matsko-statističkih metoda za određivanje podjele 
frekvencije mimoilaženja i preticanja vlakova, ispi¬ 
tati nužda postojećeg broja kolosijeka kao i potreba 
povećanja korisnih dužina kolosijeka, uzevši u 


Efektnu ha čija / e/e/ctricni pogon 

Austrijskih scvezn//) zet/ej/tica Cstanje: 22. S. -i966) 
Legenda: 

elektrificiran* proy* u pojonu ograd/tj/ u planu 

OBB dvo- / v/sekoiosjec ne -.— —- 

• jedno/rotosječne ----- 

Privatne etektrif. pruge T. 

Elektrane željezničke i OBB) m...kVA nominalne snađe 
ostale n 

Pretvaračke postaj'e 0 

Transformatorske postaje, stalne * A P J 

>• >. , pokretne m V 



8 m a * 


V* \ ~rvt<wrs\ne / — /i\ 

>ržt^ v_ B J *&*’*"' ^ / m \ 

-S.)*" S. ^krfhera- T. ^ Sckon6eryA 

-*. \ 7 H.&OOkVA ^ 


Btekfrifici rane pruge 08& 
1926.: 395 km (6.5%) 

*966.: 2.196 km (36.9%) 


Si. d 


Kako su za promjenu sistema vuče potrebne 
većinom velike investicije, to izboru sistema mo¬ 
raju prethoditi tačni proračuni ekonomičnosti i 
smišljeno planiranje s obzirom na pogonske ciljeve. 

Elektrifikaciji će se osobito dati prednost pred 
dieselizacijom kada se mogu postići osjetna sniženja 
pogonskih troškova na jednoj pruzi, kada se mo¬ 
raju povećati brzine i opterećenja vlakova, a s time 
i prijevozna moć pruge. 

U Austriji je sa stanjem 22. svibnja 1966. elek¬ 
trificirano 2.451 km pruga (37,2% svih građevnih 
dužina). Na elektrificiranim prugama Austrijskih 
saveznih željeznica (OBB) sa 2.196 pružnih kilo¬ 
metara (36,8% svih građevnih dužina OBB) odvija 
se više od 70% ukupnih pogonskih učinaka, mjereno 
u bruto-tonskim kilometrima, i više od 50% mje¬ 
reno u kilometrima vlakova [2] (SI. 3). 

U planu je za elektrifikaciju daljnjih 417 pru¬ 
žnih km OBB, te namjera da bi se parna vuča na 
prugama koje neće biti elektrificirane zamijenila 
diesel-vučom u potpunosti do godine 1975. 

Izgradnja kolodvora 

Prije svake obnove skretnica, osobito prije mo¬ 
dernizacije sigurnosnih uređaja ili prije elektrifi¬ 
kacije pruge, moraju se kolosječni planovi svih 


obzir veće vučne sile pogonskih vozila i budući 
sistem kvačenja (automatsko kvačenje za vučnu 
silu od 150 tona, naprama sadašnjem vijčanom kva¬ 
čilu, za maksimalnu vučnu silu od 85 tona). 

Istovremeno s eventualnim produženjem kolo¬ 
sijeka, s pojednostavnjenjem kolosječnih i skretnič- 
kih veza, izvodi se često izgradnja perona, pobolj¬ 
šanje veza za tovarne kolosijeke, napuštanje putnih 
prijelaza i poboljšanje položaja skretnica sa svrhom 
povećanja izlazne i ulazne brzine na krajevima 
kolodvora i smanjenja vremena zaposjedanja kolo¬ 
dvorskih kolosijeka (SI. 4). 

Istovremeno s pregradnjom ili izgradnjom kolo¬ 
dvora ili pruga pristupa se danas kod svih želje¬ 
zničkih uprava temeljitoj obnovi sigurnosnih ure¬ 
đaja i usavršavanju pogonske sigurnosti uz pomoć 
elektrotehnike ili relejne tehnike, a u najnovije do¬ 
ba čak i elektronike. 

Umjesto mehaničkih i elektromehaničkih po- 
stavnih uređaja izgrađuju se sve više električni po- 
stavni uređaji s dalekosežnim sažimanjem područja 
djelovanja. S time se ne povećava samo sigurnost 
nego se postizava bolje odvijanje pogona, a posti¬ 
zavaju se također znatna olakšanja u radu i uštede 
u osoblju. Za posluživanje postavnog stola s kolo- 
sječnom. slikom dovoljan je u pravilu samo otprav¬ 
nik vlakova. 

U posljednja dva decenija su kod Austrijskih 
saveznih željeznica novoizgrađeni sigurnosti ure¬ 
đaji na 129 kolodvora, od toga 31 elektromehanički 
a 35 potpuno električni centralni postavni uređaji. 

Pružni blok uređen je na 2.120 pružnih kilome¬ 
tara, čime na 86,7°/o jako opterećenih pruga OBB, 
odnosno na 35,6°/o čitave mreže, postoji osiguranje 
slijeda vlakova. Automatski pružni blok sa 24 blo- 
kovna mjesta uređen je do sada na 81 pružnom 
kilometru. Daljnjih 53 kilometra je sada u gradnji, 
odnosno u planu. 

Na 117 kilometara pružne duljine uređeno je 
induktivno utjecanje na vožnju vlaka, a predvi¬ 
đeno je za sve glavne pruge [3]. 

Daljinsko upravljanje prugama i kolodvorima, 
koje se već s uspjehom primjenjuje u Švedskoj, 
Danskoj, Francuskoj, Portugalu, SR Njemačkoj i 
drugdje, primijenjeno je kod OBB za sada tek na 
dvije raskrsnice (Bruck na Muri Uebelstein i Bruck 
na Muri Stadtwald) u obliku susjednog upravljanja, 
ali ono je u planovima predviđeno na 600 pružnih 
kilometara, sa 79 kolodvora. 

Izgradnja pruga i poboljšanje vođenja linije 

Povećanje dozvoljenih osovinskih pritisaka na 
najmanje 20 t, povećanje dozvoljene brzine, sma¬ 
njenje otpora pruge ili dužine pruge, mogu efektno 
poboljšati prijevoznu moć i konkurentsku sposob¬ 
nost, kao i smanjiti vlastite troškove neke želje¬ 
zničke pruge, ali ih je moguće ostvariti većinom 


samo opsežnim promjenama na postojećim uređa¬ 
jima. 

Prijelaz, međutim, na velike brzine (140 do 200 
km/h) ima samo onda smisla, ako se te brzine mogu 
održati na dužim odsječcima bez ograničenja, čime 
se mogu postići osjetna smanjenja voznog vremena 
i vremenske prednosti prema ostalim prometnim 
sredstvima, te ako se ovakve velike brzine mogu 
postići bez znatnog povećanja vlastitih troškova. 

U Austriji je izgradnja željezničkih pruga za 
veće vozne brzine vrlo ograničena topografijom 
zemlje. Za sada je najveća dozvoljena brzina na 
pruzi pogonski utvrđena sa 120 km/sat. Od 3.731 
pružnih kilometara svih glavnih kolosijeka, pod¬ 
nose oko 1.320 pružnih kilometara (35,4%) brzine 
od 100 km/sat i više, a od toga oko 530 pružnih ki¬ 
lometara (14,2%) 120 km/sat (SI. 5). 

Za izgradnju za brzinu od 150 km/sat može se 
vozno-dinamički iskoristiti nekih 340 pružnih kilo¬ 
metara, ukoliko im je neprekinuta dužina najmanje 
10 km, a da se kod toga ne bi izvršile bitne pro¬ 
mjene na voznim vodovima, a ni na sigurnosnim 
uređajima. Tako bi se npr. pruga Kufstein—Inns- 
bruck mogla bez velikih tehničkih poteškoća izgra¬ 
diti za brzinu od 150 km/sat [4]. 

Pitanje da li se u Austriji u budućnosti isplati 
izgradnja postojećih željezničkih pruga za brzine 
od 200 km/sat i više, ili bi bilo svrsishodnije pristu¬ 
piti potpunoj novogradnji pruga za željeznice u 
konvencionalnoj ili čak možda u nekonvencional¬ 
noj tehnici, moralo bi se ispitati najprije u podrob¬ 
nim tehničko-prometno-ekonomskim studijama, 
s osobitim obzirom na buduću prometnu strukturu. 

Izgradnja jedne željezničke pruge povećanjem 
broja pružnih kolosijeka je, uz korekturu postoje¬ 
ćih nagibnih odnosa, jedna od ekstremnih mjera za 
povećanjem kapaciteta i ekonomičnosti željezničkog 
pogona. Takva bi, međutim, mjera morala uslijediti 
tek onda, kada se s ostalim pogonsko-organizator- 
nim i tehničkim sredstvima ne bi moglo udovoljiti 
očekivanim budućim zahtjevima u kvalitativnom 
ili kvantitativnom pogledu. 

Da bi se izbjegle pogrešne i pretjerane investi¬ 
cije, mora se, dakle, prije pristupa ovako ekstrem¬ 
nim izgradnjama jedne pruge, obaviti podrobne po¬ 
gonske analize i studije rentabiliteta. 

Za pogonsko-ekonomsko dimenzioniranje kolo- 
sječnih uređaja pruga i kolodvora, kao i kod ispiti¬ 
vanja kapaciteta vrlo kompleksne prirode, pri¬ 
mjenjuju se danas sve češće matematske pogonsko- 
-znanstvene metode na podlozi statistike i teorije 
vjerojatnosti, kao usporedba frekvencija, analize 
varijante, testovi signifikacije, binomna i Poisso- 
nova razdioba, eksperimentalna Monte Carlo me¬ 
toda, itd., naročito kod onih pogonskih zbivanja 
kod kojih slučajnost igra znatnu ulogu (promet po 
potrebi, zakašnjenje vlakova i si.). 

Ove analitičke, sintetičke ili stohastičke metode 
zajedno sa kibernetskim postupcima (automatska 
obrada informacija s pomoću elektronskih uređaja 
za obradu podataka ili analognih računskih stro¬ 
jeva), pokazale su se kao vrlo svrsishodna sredstva 
za dobivanje optimalnih odluka u pogonskom pla- 

niranju, osobito u pitanju o pogonski potrebnom 
broju pružnih i kolodvorskih kolosijeka. 

U Austriji je 2.240 pružnih kilometara, tj. 60°/o 
svih normalnih glavnih pruga, jednokolosječno. 
Ovamo spada i Tauernska željeznica s dnevnim 
prosjekom od 81 vlaka, a u vršnom prometu i do 
120 vlakova, i Arlberška željeznica s dnevnim pro¬ 
sjekom od 70 vlakova i u vršnom prometu sa 100 
vlakova, pa su prema tome ove dvije pruge najop- 
terećenije jednokolosječne pruge u Evropi [6]. 

U Austriji je bio izgrađen drugi kolosijek u ova 
posljednja dva decenija na 25,2 pružna kilometra 
vrlo jako opterećenih tada jednokolosječnih pruga. 
Dvokolosječna izgradnja daljnjih oko 140 km pru¬ 
žnih dužina je u planu, među njima i dolinski 
odsjeci Tauernske i Arlberške željeznice, kao i 
odsječci na pruzi Klagenfurt—Villach. 


Izgradnja željezničkih čvorišta 

Progresivna promjena strukture u prometnom 
gospodarstvu vodi do sve jače koncentracije pro¬ 
metnih zadataka i pogona željeznice u velikim, pro- 
metno-geografski povoljno položenim, čvorišnim 
kolodvorima, osobito tamo gdje se križaju jako 
frekventirane pruge ili putevi internacionalnog da¬ 
lekog prometa. 

Sistematska izgradnja čvorišta putničkog i te¬ 
retnog prometa, koja imaju danas većinom zasta¬ 
rjele i neekonomične prometne i pogonske uređaje, 
istovremeno sa modernizacijom i racionalizacijom 
pogona, pokazala se barem tako potrebna kao i 
izgradnja pruga. 

Ovakve izgradnje zahtijevaju danas često opse¬ 
žna planiranja unaprijed, u kojima se moraju bri- 

žno koordinirati pitanja građenja i pogona želje¬ 
znica, kao i najsvrsishodnijih prijelaznih moguć¬ 
nosti na ostala prometna sredstva u gradskom i 
prostornom planiranju. 

Osobito značenje za ubrzanje teretnog prometa 
i za povećanje ekonomičnosti sastavljanja teretnih 
vlakova dobiva sve više dalekosežna koncentracija 
na malobrojne čvorišne kolodvore velikog kapa¬ 
citeta. 

Prema jednom pogonsko-ekonomski fundiranom 
prometnom konceptu Austrijskih saveznih že¬ 
ljeznica trebalo bi omogućiti temeljitu reorgani¬ 
zaciju sastavljanja teretnih vlakova i teretnog pro¬ 
meta izgradnjom nekih jako opterećenih ranžirskih 
kolodvora s povoljnim položajem u mreži [3]. U 
buduće bi se najveći dio svih sastavljanja vlakova 
trebao obaviti u samo 12 ranžirskih kolodvora 
umjesto u današnjih 16, od toga 4 u velikim čvo¬ 
rištima (Beč, Linz, Innsbruck i Niklasdorf). Oso¬ 
bito u području Beča hitna je dalekosežna koncen¬ 
tracija sastavljanja vlakova, koja se, međutim, 
može postići samo novogradnjom jednog velikog 
ranžirskog kolodvora (kapaciteta 3.600 do 4.000 ko¬ 
la u danu). 

Izgradnja željeznica za bliski promet 
i za brzi gradski promet 

Uslijed jakog porasta broja pučanstva i sve ve¬ 
ćeg nedostatka prometnih površina, u gradovima 
su moderno izgrađene željeznice velikog kapaciteta 
s električnim pogonom i s krutim voznim redom, 
kod odgovarajućeg oblikovanja tarife, po moguć¬ 
nosti u zajedničkoj tarifi s ostalim gradskim pro¬ 
metnim sredstvima, prometno vrlo atraktivne i 
dobivaju sve veću prometnu vrijednost u svim pod¬ 
ručjima velike napučenosti [7]. 

Dok drugi veliki gradovi, kao London, Pariš, 
Oslo, Hamburg, Miinchen i ostali, moraju graditi 
nove spojne linije kroz svoja gradska središta s vi¬ 
sokim investicionim troškovima, kako bi posto¬ 
jeću prometnu mrežu nadopunili i rasteretili, mo¬ 
gao je Beč na temelju nekadašnjih vrlo dalekovid¬ 
nih željezničkih planiranja pregraditi jednu posto¬ 
jeću željezničku prugu, koja neposredno tangira 
gradsko središte, u brzu gradsku željeznicu velikog 
kapaciteta (SI. 6 i 7). 

13,2 km dugi pružni odsječak Meidling-Florids- 
dorf, koji prolazi kroz samo gradsko područje Beča, 
većinom na bivšoj spojnoj pruzi između Južnog i 
Sjevernog kolodvora, sačinjava tu bečku brzu že¬ 
ljeznicu. 1,8 pružnih kilometara nanovo je trasi¬ 
rano, od toga 1,3 km kao pruga u tunelu. 

Pogon na bečkoj brzoj željeznici obavljaju Au¬ 
strijske savezne željeznice. Po prvi puta bio je iza¬ 
bran za električni pogon jedne evropske brze grad¬ 
ske željeznice sistem jednofazne izmjenične struje 
(15 kV, 16 2/3 Hz) čime je omogućen nesmetani pri¬ 
jelaz vlakova na elektrificirane pruge dalekog i 
bliskog prometa s istim sistemom. 

Slijed vlakova po voznom redu na brzoj želje¬ 
znici iznosi sada 15 minuta, a u satovima navale 
prometa na radna mjesta i sa radnih mjesta, ujutro 


i na večer, 7,5 minuta. Automatski pružni blok do¬ 
pušta vrijeme slijeda vlakova od 2,5 minute, što 
omogućava povećanje kapaciteta brze željeznice, 
kad za to nastane potreba, od sadašnjih 7.500 put¬ 
nika u satu i smjeru na po prilici trostruki iznos. 

Bečka brza željeznica prevozi u radnom danu 
oko 80.000 putnika u 20 sati pogonskog vremena u 
danu, kod čega su se već više puta vrškovi od 90.000 
putnika opetovali. 

Brzu željeznicu u Beču koristilo je u godinama 

1962 . .. 20,2 milijuna putnika 

1963 . . . 24,6 milijuna putnika 

1964 . . . 27,5 milijuna putnika 

1965 . . . 28,2 milijuna putnika 

Kao što pokazuje primjer Bečke brze željeznice 
može se postići odgovarajućom izgradnjom posto¬ 
jećih, prema ostaloj javnoj prometnoj mreži grada 
povoljno položenih, željezničkih linija djelotvorno 
oterećenje prometnih tegoba u gradovima i u pod- 
dručjima guste napučenosti i na taj način udovo¬ 
ljiti pravim prometnim potrebama. Željeznice mo¬ 
raju, dakle, u budućnosti sve više i više biti uzete 
u obzir kod prometnog planiranja velikih gradova 
i naglo rastućih područja velike napučenosti. 

Izgradnja uređaja za specijalni promet 

Pod pritiskom konkurencije cestovnog prometa 
nastoji većina željezničkih uprava u posljednjih 
nekoliko godina da cestovni i željeznički promet 
smišljeno kombiniraju. Već prema prometnim po¬ 
trebama moguće je sjedinjenje obaju ovih promet¬ 
nih sredstava u različitim transportnim sistemima, 
kao npr. u dostavi željezničkih vagona na cestov¬ 
nim vozilima, u prevoženju kamiona i kamionskih 
prikolica (Huckepack-promet) na željeznici, u pre¬ 
voženju putničkih automobila u putničkim vlako¬ 
vima, ili u transportu automobila kroz željezničke 
tunele. 

Potražnja za transportom željezničkih vagona 
na cesti i za Huckepack-prometom bit će u budućem 
prometnom gospodarstvu vjerojatno u stalnom po¬ 
rastu. Specijalni austrijski vagon s niskim podom, 
s osobito malim kotačima od samo 32 cm promjera 
kruga kotrljanja i cca 38 cm visokim podom iznad 
gornjeg ruba tračnica, koji omogućuje nesmetano 
tovarenje svih teretnih cestovnih vozila koja su u 
Evropi u prometu, a koji vagon je prije kratkog 
vremena konstruiran u Austriji, otvara sasvim nove 
mogućnosti za smišljenu prometno-ekonomsku ko¬ 
operaciju između cestovnog i željezničkog pro¬ 
meta [8]. 

Kod planiranja uređaja teretnog prometa u onim 
kolodvorima koji su prikladni za primjenu cestov¬ 
nog transporta željezničkih vozila i Huckepack-pro- 
meta, morat će se u buduće za tu svrhu uzeti u 
obzir potrebni uređaji. 

Posebno značenje je dobilo posljednjih godina 
transportiran je automobila kroz Tauernski tunel 
između Bocksteina i Mallnitza, što su Austrijske 

savezne željeznice uvele već godine 1920. Ovaj si¬ 
stem transporta doživio je posljednjih godina ne- 
predvidiv porast i nadmašio je u tom pogledu sve 
ostale alpske tunele (Mon Cenis, Simplon, Lotsch- 
berg, Gotthard, Arlberg). 

Kroz Tauern-tunel bilo je prevezeno u godinama 

1955. 63.096 automobila (od toga 44.896 putničkih) 
1960. 162.662 automobila (od toga 147.009 putničkih) 
1965. 543.125 automobila (od toga 515.501 putničkih) 

Do sada najveći dnevni učinak bio je 1. VIII 
1965. kada su 152 vlaka za prevoženje automobila 
prevezla 9.699 automobila (od toga 9.344 putničkih). 
Sa 103 vlaka ostalog prometa na Tauernskoj želje¬ 
znici toga dana nastao je do sada najveći pogonski 
učinak na pružnom odsječku Bockstein-Mallnitz sa 
255 vlakova u 24 sata. Za usporedbu neka posluže 
vršne vrijednosti Gotthardskog tunela u Švicarskoj 
sa 250 do 300 vlakova u 24 sata. 

Ovaj zapaženi prometni učinak prevoženja auto¬ 
mobila kroz Tauernski tunel mogao je samo biti 
savladan već godine 1954. započetim stalnim pobolj¬ 
šanjima pogonske organizacije, pojačanjem auto¬ 
mobilskih vlakova do 30 vagona i odgovarajućom 
izgradnjom tovarnih i ostalih pogonskih uređaja 
(6 automatska blokovna mjesta između Bocksteina 
i Mallnitza, DrS postavni uređaj u Bocksteinu itd.), 
na temelju sakupljenog iskustva i prilagođavanjem 
na predvidivi razvoj. 

Sada maksimalni kapacitet prevoženja automo¬ 
bila iznosi okruglo 340 automobilskih jedinica u 
satu i smjeru. Povećanje na nekih 510 ili čak 760 
automobilskih jedinica u satu i smjeru moguće je 
uz odgovarajuću izgradnju. 

Navedeni primjeri pokazuju kako treba uložiti 
velike napore da bi se postigla smišljena koordina¬ 
cija i kooperacija između željeznice i ostalih pro¬ 
metnih sredstava. Izgradnja odgovarajućih uređaja 
i vozila morat će se, dakle, u buduće još daleko 
više intenzivirati, kako bi se za željeznicu zadržala 
ili nanovo zadobila transportna supstancija. 

Zaključak 

Željeznice se danas nalaze u velikom procesu 
preobrazbe. Obnova i racionalno pojednostavnjenje 


željezničkih uređaja, modernizacija vozila i racio¬ 
nalizacija pogona u stalnom prilagođavanju pro¬ 
mjenama u prometnom gospodarstvu, postali su da¬ 
nas više nego ikada neophodan preduvjet za podi¬ 
zanje kapaciteta i tržišne sposobnosti željezničkog 
prometa. 

Rentabilitet i produktivnost željeznica moraju 
se stalno poboljšavati smišljeno postavljenim cilje¬ 
vima i planiranjem u smislu suvremene pogonske 
ekonomije, te prometnog i narodnog gospodarstva, 
u koliko se treba na optimalni način i u budućnosti 
zadovoljiti tuzemne i međunarodne prometne po¬ 
trebe. 

Poštivajući ovaj princip naći će sistematski iz¬ 
građivane, kvantitativno sposobne i ekonomično 
eksploatirane željeznice još onaj dio tržišta koji 
im pripada i pravu koordinaciju u suvremenom 
prometnom gospodarstvu, pa i u eri automobila i 
aviona s nadzvučnim brzinama. 

ANALIZA DRVENOG KROVIŠTA TRADICIONALNOG TIPA 

Prof. Ing. Ivan Glogolja, Zagreb 


Strani i naši propisi predviđaju za izradu drve¬ 
nih konstrukcija materijal stanovitih povoljnih teh¬ 
noloških svojstava, koja utiču na kvalitetu građe. 
Redovito se u smislu propisa za obične drvene kon¬ 
strukcije upotrebljava crnogorica (smreka i jela) 
II klase. Ona mora u prvom redu biti zdrava, pra¬ 
vilno raštena i punog presjeka predviđenog prema 
statičkom računu. Spomenuti uvjeti mogu se usta¬ 
noviti običnim pregledom kod preuzimanja građe 
na gradilištu. 


Znatan utjecaj na kvalitetu kao i na kasnije po¬ 
našanje konstrukcije u pogledu moći nošenja i po¬ 
puštanja imade sadržaj vlage. Za crnogoricu II 
klase predviđaju privremeni tehnički propisi PTP 
8 polusuho drvo s najviše 30°/o vlage s tim, da u 
času potpunog preuzimanja opterećenja građa ne 
sadrži više od 20% vlage. 

Ukoliko je konstrukcija ispravno ugrađena, tako 
đa joj je omogućeno i naknadno prosušenje, može 
se sadržaj vlage spustiti i ispod 20%. Uslijed pro- 

mjene vlažnosti nastaju i promjene obujma, koje 
su neznatne u smjeru vlakanca, te za smreku i jelu 
od potpuno svježeg do potpuno suhog stanja iznose 
oko 0,3°/o odnosno 0,1%. [3] Promjene obujma po^ 
prečno na vlakanca su, međutim vrlo velike, te u 
tangencijalnom smjeru iznose oko 6% a u radijal¬ 
nom smjeru i nešto više. Kako drvo iznad stanja 
zasićenosti s oko 35% sadržaja vlage neznatno mi¬ 
jenja obujam, to vidimo, da je s normalnim pro- 
šenjem povezana znatna promjena obujma [3]. Usli¬ 
jed toga možemo očekivati pukotine od stezanja, 
kao i naknadne deformacije konstrukcije. Puko¬ 
tine će nastati naročito na mjestima, gdje je sprije¬ 
čeno slobodno stezanje u poprečnom smjeru, što se 
obično dešava na spojevima širokih elemenata. 

Situacija bi bila mnogo povoljnija, ako bismo 
proveli potrebna ispitivanja. Poznavajući moguće 
posljedice prosušenja građe, možemo na vrijeme 
prosušiti građu, na zraku ili umjetno, prije izvedbe 
konstrukcije. Na taj način se mogu spriječiti veće 
štete, koje se inače mogu očekivati na gotovoj kon¬ 
strukciji, ukoliko se ove mjere ne provedu. 

Drvene su konstrukcije veoma osjetljive na 
ispravno tretiranje materijala, što se već uočava 
kod usporedbe granica čvrstoće za raznovrsna na¬ 
prezanja [3] [6]. U smjeru vlakanaca iznosi srednja 
čvrstoća [5] vlaka za crnogoricu 500 kg/cm 2 do 700 
kg/cm 2 , čvrstoća pritiska 220 kg/cm 2 do 380 kg/cm 2 , 
a čvrstoća savijanja 350 kg/cm 2 do 550 kg/cm 2 i 
čvrstoća posmika 45 kg/cm 2 do 75 kg/cm 2 . 

Okomito na vlakanca čvrstoća vlaka je neznat¬ 
na, te se kreće od 2% do 5%, čvrstoća pritiska (ko¬ 
cke) od 10% do 14%, dok je čvrstoća posmika oko¬ 
mito na vlakanca naprotiv 3 do 4 puta veća [1] od 
čvrstoće u smjeru vlakanaca. Naglasiti treba činje¬ 
nicu, da se okomito na vlakanca, već kod dopušte¬ 
nih napona za pritisak, mogu očekivati znatnija 
stješnjenja materijala (od 1 mm do 3 mm), nadalje 
da čvrstoća posmika okomito na vlakanca obično 
ne dolazi do izražaja [5], jer su kritične druge vrste 
napona (npr. pritisak okomito na vlakanca). Kako 
vidimo, drvo nije homogeni materijal. Zbog svojih 
povoljnih svojstava ono je ipak vrlo prikladno za 
razne vrste konstrukcija, ali treba već kod projekti¬ 
ranja uzeti u obzir njegova svojstva. Ovo će naro¬ 
čito doći do izražaja kod sastavljanje elemenata u 
cjelinu kao i međusobnog priključka pojedinih ele¬ 
menata. Prema tome već projektant konstrukcije 
mora kod izradbe projekta uzeti u obzir ova karak¬ 
teristična svojstva materijala. 

S obzirom na dosad konstatirano, trebalo bi iz¬ 
bjegavati spojeve i sastave kod kojih je materijal 
nepovoljno naprezan, tj. u smjeru ili položaju nje¬ 
govih niskih čvrstoća. Zato ćemo se prvo osvrnuti 
na izvedbene detalje, koje normalno susrećemo 
kod tradicionalnih konstrukcija, a nisu u duhu ra¬ 
cionalne upotrebe. Tako je npr. vrlo nepovoljan 
sastav stupa na gredu pod pravim kutem. Dok se 
stup paralelno s vlakancima za crnogoricu II klase 
prema našim PTP može naprezati do 90 kg/cm 2 , 
tj. za normalnu slobodnu visinu od 2,50 do 3,0 m 
i opterećenje od 3 do 3,5 t potreban je presjek 
10/10 cm do 12/12 cm, dotle je za prenos ovog opte¬ 


rećenja na stup sa podrožnice, koja je na stupu sa- 

stavljena, potrebna ploha od - ^ • — = 218 cm 2 

tj. oko 15/15 cm (skica 1) odn. 12/18 cm neto. 

Prema tome je povoljnije sudar podrožnica po¬ 
maknuti izvan stupa (skica 2). Potrebna ploha je 
12 • 14,5 = 175 qcm ili uz toleriranje minimalnog 
stješnjenja građe još i odbiv utor za čep — zado¬ 
voljit će i ostatak od 112 cm 2 (12/12—4/8). U stopi 
ovakvog stupa bit će povoljnije izostaviti ranije 
uobičajenu veznu gredu a drveni stup položiti iz¬ 
ravno na armirano betonski serklaž zida ili armi¬ 
ranu betonsku stropnu gredu u papuči od plosnog 
čelika. 



SI. 2 


U svrhu ukrućenja krova u uzdužnom smjeru 
vrlo je povoljna podrožnica s rukama, koja za jedan 
od najtežih pokrova dvostrukim biber crijepom i 
uobičajeni razmak vezova od oko 4 m zadovoljava u 
dimenzijama 12/20 cm, odnosno kako je uobičaje¬ 
no 16/18 cm. Za ovaj elemenat bio bi podesniji ma¬ 
nji raspon npr. grede duge samo 4 m, s razmakom 
stupova od 3,30 m zahtijevali bi dimenzije podrož¬ 
nice od 12/16 cm. No iz ovog se vidi da podrožnicu 
treba dimenzionirati na osnovu proračuna. Na¬ 
ravno da bi se smanjenjem razmaka glavnih ve¬ 
zova mogle smanjiti dimenzije elemenata glavnog 
veza. 



Ruke je najpovoljnije izvesti od dasaka [9] od¬ 
nosno njihovih otpadaka na gradnji (skica 4a i 4b), 
spojenih čavlima na stupove i grede. U ovakvom 
slučaju vertikalne plohe podrožnice moraju biti u 

istoj ravnini, da bi se na njih mogle pričvrstiti 
ruke, tj. podrožnica i stup moraju imati istu širinu. 
Kod raznih širina podrožnice i stupa, moraju se 
ruke izvesti od gredica na zasjek ili čep sa zasjekom. 


SI. 4 

U ovom prikazu analizirana su dva tipa tzv. 
glavnih vezova tradicionalnog drvenog krovišta, 
i to za maksimalne raspone uobičajene za ove tipo¬ 
ve konstrukcije, kako bi se kritični uplivi izraziti je 
ispoljili. U daljnjem razmatranju učinjene su i 
usporedbe s drugim tipom nosača koji potpuno ade¬ 
kvatno zadovoljava zahtjevima odn. veličini i na¬ 
činu opterećenja promatranih tipova, ali je iz raz¬ 
loga ekonomičnosti izmjenjen ili korigiran u onim 
dijelovima, koji kod ovog tradicionalnog veza za¬ 
htijevaju označene dimenzije. 

A) Dvostruka stolica na razmak od 4,0 m 

Konstrukcija ovog veza izvodi se na 3 načina 
[4], i to poglavito s razloga stabilizacije veza protiv 
djelovanja horizontalnih opterećenja vjetra u po¬ 



prečnom smjeru, vodeći računa o ekonomičnosti. 
Kako veličine horizontalne sile vjetra zavise o vi¬ 
sini krovišta, dakle i o nagibu krova, to se za na¬ 
gibe do 25° vez može konstruirati prema skici 5a, 
od 25° do 35° prema skici 5b, i preko 35° prema 
skici 5c. U prvom slučaju podrožnica je opterećena 
na savijanje samo s vertikalnim opterećenjima u 
veitikalnoj ravnini opterećenja. Horizontalna op¬ 
terećenja su malena i prenose se s krovne plohe na 
rogove, koji stoga moraju biti u svojem donjem 
ležaj u povezani s nazidnicom usidrenom u vanjske 
zidove, serklaž ili u armirano betonski strop. Za 
ovaj slučaj razjašnjeni su odnosi podrožnica — stup 
— stopa stupa u dosadašnjem razmatranju, jedino 
je pitanje vitkosti stupa povoljnije, jer je stup raz¬ 
mjerno male visine, pa je za njegove dimenzije 
isključivo mjerodavna potrebna ploha ležaja pod¬ 
rožnice na stupu, naprezana okomito na vlakanca. 
U konstrukciji pod 5b pojavljuje se kosa upora, 
koja je radi većih horizontalnih sila uvrštena u 
svrhu stabilizacije krovišta. Ukoliko je smjer hori¬ 
zontalnih sila od lijeva na desno, lijeva će kosa 
upora preuzeti opterećenje na lijevu izloženu stranu 
a desna upora horizontalno opterećenje na desnu 
zaštićenu stranu krova tj. sišuće djelovanje vjetra. 
Lijeva upora naprezana je pri tom na vlak, a de¬ 
sna na pritisak. Stvarni odnos opterećenja je takav 
da će lijevi stup u tom slučaju biti naprezan na 
dodatni pritisak od horizontalnog vjetra, dok će se 
na desnom stupu vertikalna sila pritiska u stupu, 
uslijed stalnog opterećenja i ev. snijega, smanjiti 
za veličinu vlačne sile prouzrokovane sišućim dje¬ 
lovanjem vjetra. Sile u kosim uporama su razmjer¬ 
no malene, te se dimenzije presjeka upore moraju 
odrediti s obzirom na propis o najvećem dozvolje¬ 
nom stupnju vitkosti, koji za glavne nosive elemen¬ 
te iznosi 120. U takvom slučaju za dužinu upore od 
4,0 do 4,20 m zadovoljava presjek 12/12 cm. Na le¬ 
žaj u je potreban čep s zasjekom širine 3 cm, visine 
2 cm, ali je bolje uzeti nešto veći, ili papuču od 
plosnog željeza na betonu, koja je visoka najmanje 
2 cm. Na spoju upore sa stupom najbolje je uzeti 
jednostruki zasjek do 2 cm dubine (maksimum 1/6 
širine stupa). No kako se je iz obrazloženja sila u 
upori moglo razabrati, spoj upore na stup i ležaj 
mora se izvesti otporan na pritisak i na vlak, 
jer vjetar može djelovati i s desna na lijevo, pa će 
sile biti protivnog predznaka. Kod spoja upore na 
drugi drveni elemenat (gredu ili stup) za prenos 
vlaka treba izvesti drvene vezice spojene čavlima 

ili čelične vezice s vijcima odn. skobe 25/5 mm ili 
0 12 do 014 mm. Kod ležaja s papučom treba na 
obod papuče privariti čelične vezice za spoj s čav¬ 
lima ili vijcima (skica 6). 

Kod ovakve konstrukcije podrožnica je napre¬ 
zana na koso savijanje uslijed rezultatnog optereće¬ 
nja, koje je koso. 

Na vez prema skici 5c odnosi se u prvom redu 
sve ono, što je ranije kazano za podrožnicu i stup, 
koji je ovdje veće visine. U ovom slučaju se čitavo 
horizontalno opterećenje vjetra prenosi na jednu 
uporu, i to pritisak s lijeva na desno prenosi se 
preko horizontalnih kliješta na desnu uporu, a 
sišuće djelovanje na desnu krovnu plohu prenosi 
se kao pritisak na istu desnu kosu uporu analogno 
kao i u ranijem slučaju 5b. S obzirom da se kod 
ovako konstruiranog veza krovne upore priklju¬ 
čuju samo za prenos pritiska, to u slučaju vjetra 
s lijeva nadesno, lijeva upora nije naprezana, i 
obratno. Veličina sile u kosoj upori sad je znatno 
veća, ali još uvijek zadovoljava štap presjeka 
12/12 cm spojen zasjekom na stup i veznu gredu 
ili čeličnu papuču. Radi kontrole dimenzija za¬ 
sjeka potrebno je u ovom slučaju izračunati silu 
u kosoj upori, jer po potrebi treba zasjek pojačati 
drvenim vezicama spojenim čavlima, ili izvesti 
dvostruki zasjek, odnosno u krajnjem slučaju po¬ 
većati širinu stupa, da bi se zasjek mogao povećati. 
Obično je, naime, mjerodavan spoj na stupu, jer 
je kut veći nego na gredi, a dopušteni naponi 
prema tome manji. 

Ovo će se pojaviti samo kod strmijih krovova 
i u zonama jačih vjetrova, a onda dolazi uopće 
u pitanje razmjerno teški pokrov dvostrukim cri¬ 
jepom i sistem dvostruke stolice. Kod provjere 
spoja upore na stup treba povesti računa i o ver¬ 
tikalnoj posmičnoj sili na dnu zasjeka, ali istodobno 
i o naprezanjima savijanja uslijed ekscentričnog 
prenosa sila u spoju: upora—stup—kliješta. Uglav¬ 
nom se izlazi s posmičnom plohom 10 do 12 cm du¬ 
žine, u kojem slučaju je i ekscentricitet cca 10 do 
12 cm, a u tom slučaju i najveći rubni naponi u 
oslabljenom presjeku sa zasjekom ostaju unutar 
dopuštenih granica. 

Kliješta prenose horizontalno opterećenje s jed¬ 
ne, izložene strane krova na kosu uporu suprotne 
strane. Kod toga su kliješta naprezana aksialnom 
silom pritiska na izvijanje. S obzirom na stvarna 
opterećenja, mogla bi biti izvedena kao sastavljeni 
štap od 2 elementa 6/12 cm time, da se uvrste ve- 
zice-kladice u trećinama dužine. Kako je radi ova¬ 
kva konstrukcije veća krutost štapa oko nemate¬ 
rijalne vertikalne osi, to je za izvijanje mjerodavna 
kontrola oko horizontalne materijalne osi, te u nor¬ 
malnim okolnostima zadovoljava navedena visina 
kliješta od 12 cm. Sile u čvoru treba prenijeti pu¬ 
tem preklopa dubine 1,5 do 2 cm, a vijak min. 
0 12 mm služi samo za fiksiranje spoja. Podložna 
pločica vijka mora imati propisane minimalne di¬ 
menzije 42/42/4,2 mm, ili još bolje 50/50/5 mm. 
Ukoliko je vijak nešto većeg promjera, što je bolje, 
mora i podložna pločica biti većih dimenzija. No 
valja napomenuti, da kod ovakvog smanjenja di¬ 


menzija, izvedba mora biti pažljiva i tačna, a pro¬ 
sjeci elemenata puni i konstantni na čitavoj dužini. 

Još je ekonomičnija konstrukcija prema skici 5d, 
kod koje ulogu kose upore i stupa preuzimlje jedan 
isti elemenat. Dimenzije elemenata mogu biti jed¬ 
nake kao kod naprijed opisanog veza 5c. Papuča 
dolazi u simetrali veza iznad srednjeg glavnog zida 
odn. na armiranoj betonskoj konstrukciji, a može 
biti čelična ili drvena. 

B) Dvostruka visulja 

U skici 7 shematski je prikazana dvostruka vi¬ 
sulja s označenim dimenzijama, proračunatim za 
normalno opterećenje dvostrukim crijepom, snije¬ 
gom i vjetrom za objekat preko 10 m visine, izlo¬ 
žen vjetru u I zoni i razmak vezova od 4,0 m. (8). 

Lako se razabire, da su za dimenzije mnogih 
elemenata mjerodavne okolnosti u spoju s drugim 
elementima. Tako u prvom redu horizontalna ra- 
zupora mora imati toliki presjek s razloga što na¬ 
poni na stupu-visulji moraju ostati u dopuštenim 

granicama za napone okomito na vlakanca. Slične 
okolnosti su na spoju upore sa stupom, jer su zbog 
razmjerno velikog kuta od 65° dopušteni naponi 
pod kutem maleni, pa je i uz označene dimenzije 
stupa i upore potreban dvostruki zasjek. S obzirom 
da je to sistem pri kojem se stanje ravnoteže kod 
nesimetričnog opterećenja postiže otpornošću vezne 
grede protiv savijanja, to za nepovoljni slučaj ne¬ 
simetričnog opterećenja dimenzije presjeka vezne 
grede poprimaju zamjerne veličine (18/24 cm). Od 
kolikog je to utjecaja može se ocijeniti iz činjenice, 
da su u kritičnom presjeku vezne grede ispod vi- 
sulja (vertikalnih štapova sistema) normalni naponi 
od savijanja 90% ukupnih napona, dok od vlačne 
sile iznose tek 10%. 

Prema iznesenom trebalo bi konstrukciju veza 
izmijeniti u tom smislu, da se eliminiraju opisani 
nepovoljni utjecaji tj. u prvome redu sistem pre- 
konstruirati tako da vezna greba bude naprezana 
samo aksialnom silom, što ćemo postići uvrštenjem 
štapova u srednjem međurazmaku između visulja 
i, drugo, izvedbom takvog spoja u gornjem pojasu, 
da prenos sila iz upore na razuporu bude neposre¬ 
dan, pod najpovoljnijim mogućim nagibom, time 
da se vertikalni štap prekonstruira i ukloni kao 
prenosnik sila pritisaka (skica 8). Za ovaj slučaj 
najpovoljnije je vertikale, dijagonale i ruke izvesti 
kao sastavljeni I-profil od dasaka, jer one trebaju 
preuzeti vlačne i tlačne sile, ali nižeg reda veličine 
nego što su sile u gornjem i donjem pojasu (skica 9). 
Debljina svih elemenata pravokutnog presjeka u 
vezu (upore, razupore i donjeg pojasa) je 14 cm, 
dok su visine različite — prema potrebnoj povr¬ 
šini presjeka. 

Daljnja je mogućnost izvesti čitavo krovište od 
tipičnih rešetkastih nosača, ali je u tom slučaju nor¬ 
malno izvesti horizontalne roženice — podrožnice 
na svim čvorovima (skica 10). U ovakvom slučaju 
je podesnija druga vrsta pokrova, a ev. i manji 
nagib. Utrošak materijala bio bi za takvo krovište 
nešto veći nego kod pređašnjeg korigiranog veza, 
ali još uvijek povoljniji nego kod tradicionalne 
dvostruke visulje. Radi razlika u sistemima nije 
moguća izravna usporedba, pa stoga dimenzije nisu 
označene u skici. 

Radi usporedbe ekonomičnosti prikazat će se po¬ 
treba drvene građe za 3 vrste opisanih vezova (po 
skici 7, 9 i 5c). U količini čeličnih dijelova postoje 
male razlike, a isto tako i u količini rada, ali su 
razlike neznatne i od malog upliva na koštanje 
konstrukcije, koje je bitno uvjetovano količinom 
utrošene drvene građe. 

Uz istu podrožnicu na 12 m raspona: 


A. Tradicionalna visulja (prema skici 7) 


razupora 

16/16/425 

0,109 

upore 

2 X 16/16/450 

0,230 

visulje 

2 X 16/16/250 

0,128 

v. greda 

18/24/1280 

0,552 

ruke 

4 X 10/12/130 

0,062 

m 3 1,081 


B. Dopunjena visulja (prema skici 9) 


razupora 

14/16/445 

0,010 

upore 

2 X 14/20/460 

0,258 

visulje 

4 X 2,4/10/280 



2 X 2,4/14/270 

0,045 

dijagonale 

6 X 2,4/12/550 

0,093 

d. pojas 
kratki komadi: 

14/10/1280 

0,180 

u križu 

14/10/80 

0,011 

u čvoru 

2 X 14/16/60 

0,027 

za ruke 

2 X 14/16/30 

0,014 

ruke 

8 X 2,4/10/150 



4 X 2,4/14/120 

0,045 

vezice lež. čvora 

4 X 2,4/20/50 

0,001 

m 3 0,684 

C. Tradicionalna stolica (prema skici 

5c (8) 

kliješta 

2 X 8/16/460 

0,118 

upore 

2 X 16/16/460 

0,236 

stupovi 

2 X 16/16/280 

0,144 

ruke 

4 X 11/13/130 

0,075 

v. greda 

16/22/1250 

0,440 

m 3 1,013 

D. Proračunata 

stolica (prema skici 5c) 

kliješta 

2 X 6/12/460 

0,066 

upore 

2 X 12/12/460 

0,132 

stupovi 

2 X 12/12/280 

0,080 

ruke 

4 X 10/10/130 

0,052 

drv. papuče 

3 X 14/16/100 

0,067 

m 3 0,397 


Prema tome vidimo da dopunjena visulja treba 
samo 63% drvene građe prema tradicionalnoj 
izvedbi. 

Tipična stolica prema skici 5c ne izvodi se da¬ 
nas više u dimenzijama iz analice C nego znatno 
slabije (2) (4) (7), ali se iz analize količina D raza- 
bire efikasnost statičke provjere sistema i detalja 
spajanja, te kao posljedica — ekonomičnost čitave 
konstrukcije. 

Kod usporedbe sistema visulje i stolice ne smije 
se smetnuti s uma, da stolica uvjetuje vertikalne 
potporne konstrukcije unutar vanjskih ležajeva, 
dok je visulja sistem na slobodnom rasponu, izme¬ 
đu vanjskih ležajeva, iz čega i slijedi veći utrošak 
građe za visulju i uz najpažljivije statičke analize, 
ali zato pruža veću slobodu i mogućnosti u etaži 
ispod konstrukcije. 

S naših i inostranih gradilišta 


Ing. Zvonimir Sever, Varaždin 

PRIMJENA GRAĐEVINA OD GABIONA KOD 
REGULACIJE BEDNJE 

1. Uvod 

Upotreba žičanih mreža za izradu gabiona po¬ 
znata je već dugo vremena. Na žalost, primjena 
gabiona, naročito kod nas u Hrvatskoj, a prema 
tome i iskustvo u izgradnji objekata od gabiona, 
jeste vrlo malo. 

Izvjesna doza konzervativnosti, bojazan od pri¬ 
mjene relativno nepoznatih i u praksi neprovjere¬ 
nih rješenja i konstrukcija, ili naprosto biranje naj¬ 
lakšeg puta, primjenom već ustaljenih ili tipskih 
rješenja, u svakom slučaju su razlog za veoma malu 
primjenu građevina od gabiona, specijalno u hi- 
drotehničkim radovima. 

Riječ gabion u stvari znači »korpa« no u gra¬ 
đevinarstvu bi se mogao definirati kao građevinski 
elemenat, koji se sastoji od žičane mreže, kao omo¬ 
tača, armature i ispune od odgovarajućeg materi¬ 
jala. 

Naše »Prosječne norme u građevinarstvu« pred¬ 
viđaju upotrebu žičanih sanduka u regulacijama 
vodotoka u normi GN 254, 406, i to žičano pletivo 


od pocinčane žice br. 38, a za vezanje paljenu žicu 
br. 30. 

Ispuna gabiona može biti od obluća ili krupnog 
rešetanog šljunka i od kamena lomljenjaka. Jasno 
je da upotreba priručnog materijala neposredno 
iz korita vodotoka smanjuje cijenu koštanja, a če¬ 
sto upravo i nameće rješenja s gabionima. 

Dimenzije gabiona mogu biti proizvoljne. Naj¬ 
češća veličina jeste 4,0 X 1,0 X 1,0 m za masivnije 
dijelove konstrukcije, odnosno 4,0 X 3,0 X 0,5 m za 
izradu tzv. madraca (temelja gubiona, obloge dna 
i si.) 

Veličina očica žičane mreže može se izvesti po 
volji, a zavisno od materijala koji će se upotrijebiti 
za ispunu. Oblik očica je šesterostraničan. Promjer 
obično iznosi 8—11 cm. Mreža se izvodi tzv. dvo¬ 
strukim upletanjem žica. 

Logično je da mreža s manjim dimenzijama 
očica dozvoljava i upotrebu tanje žice, uz ostale 
jednake uslove (brzinu proticanja, pronošenje i sa¬ 
stav nanosa, isti kvalitet žice). 

Radi postizavanja veće trajnosti, žica treba da 
je dvostruko pocinčana. 

Elementi od gabiona mogu se izrađivati na sa¬ 
mom mjestu ugradnje ili se već gotovi ugrađuju 
s obale, plovnog objekta, skele i si. U potonjem 

SI. 1: Situacija na mjestu brzotoka sa glavnim elementima projekta 

slučaju oni poprimaju oblik relativno nepravilnog 
valjka-tonjače. 

Kao glavne odlike građevina od gabiona mogu 
se navesti velika elastičnost građevina, jednosta¬ 
van i lak način ugrađivanja i laka i jeftina sana¬ 
cija eventualnih oštećenja. 

U pitanju je jedino vijek trajanja žičanog ple¬ 
tiva. S jedne strane trajnost zavisi o kvaliteti žice 
(kvalitete pocinčavanja) i s druge strane o stepenu 
izloženosti žičanog pletiva mehaničkom oštećenju. 
Npr. kruna pregrada na bujicama zaštićuje se obli¬ 
cama ili betonskim slojem i si. 

Iskustvo i reference nekih proizvođača žičanog 
pletiva dokazuju njihov vijek trajanja i do 40 go¬ 
dina. Kod vodotoka koji pronose nanos, bezuvjetno 
se kroz to vrijeme obavlja određena konsolidacija 
građevine. Naime, šupljine između ispune gabiona 
napune se nanosom (šljunak, pijesak, mulj) koji 
poveže tu ispunu u relativno kompaktnu cjelinu. 
U pogodnim uslovima takav nanos predstavlja i 
podlogu za razvoj vegetacije, tako da se u krajnjem 
dobiju obale vodotoka koje su stabilne, a na izgled 
slične prirodnim obalama. U momentu postizavanja 
potrebne konsolidacije prestaje i funkcija žičane 
mreže gabiona. 

Upotreba gabiona je vrlo široka. Okaloutvrde, 
posmjerne građevine, pera, pregrade u vodotocima 
i bujicama, izrada brzotoka, stepenica i pragova, 
to su sve građevine za koje se primjena gabiona 
može preporučiti. 

Postoje i daljnje primjene kao npr. potporni i 
obložni zidovi uz saobraćajnice, radovi na obalama 
mora, stabilizaciji i konsolidaciji padina itd. 

Primjena gabiona kod nas došla je naročito do 
izražaja pri uređenju bujica u Sloveniji. Te radove 
već niz godina izvodi Podjetje za urejanje hudo- 
urnikov iz Ljubljane. Njihovi objekti stari su i 
preko 25 godina i ne pokazuju neke veće znakove 
propadanja i oštećenja. 

Osim na uređenju bujica, kod nas su gabioni 
upotrebljeni na regulaciji Soče, Mirne, Drave, Save 
i Vel. Morave i kod izgradnje pruge Sarajevo— 
Ploče, kao osiguranje trupa pruge i puteva na mje¬ 
stima gdje su ugroženi od bujica. 

U posljednje dvije godine i Vodna zajednica 
»Plitvica-Bednja« Varaždin, primjenila je, na regu¬ 
laciji Bednje i osiguranju mostova, građevine od 
gabiona. 

Za neke od tih objekata i radova ovdje se daje 
kratki opis s crtežima i fotografijama. 

2. Brzotok na Bednji u Presečnom 

Na mjestu gdje je izgrađen brzotok, posto¬ 
jala je od prije mlinska ustava, koja je nakon pre¬ 
stanka rada mlina, prilikom regulacije Bednje, 
adaptirana tako da je služila kao stepenica. Visina 
skoka na tom mjestu iznosila je 3,0 m. Oko 35 m 
uzvodno od mjesta stepenice je armirano-betonski 
most na cesti Zagreb—Varaždin. Stanje kakvo je 
bilo nakon velikih voda u junu 1964. godine vidi 
se na si. 1 i 2. 

Razaranje lijeve obale nastalo je zbog prelije¬ 
vanja vode preko visoke obale za vrijeme poplave, 


a desna obala srušena je zbog pogrešno usmjerenog 
preljevnog mlaza. Nastalo stanje bilo je naročito 
kritično s obzirom na to da je zbog prestanka funk¬ 
cije stepenice tok rijeke zaobišao stepenicu (si. 2), 
te je došlo do nagle erozije dna, i bio ugrožen most. 
Kod desnog upornjaka mosta došlo je do podloka- 
vanja, dubine do 2 m. 



SI. 2: Pogled na staru stepenicu sa desne obale 



SI. 3: Brzotok u gradnji 



SI. 4: Završen brzotok — pogled uzvodno 

Neposredna zaštita mosta sprovela se pomoću 
gabiona-tonjača, izrađenih na obali, koje su se po¬ 
moću buldožera ili specijalno izrađene »vage« uba¬ 
cile oko upornjaka mosta. 



SI 5: Obaloutvrde od gabiona uz željezničku prugu 


Loše temeljno tlo, velike teškoće oko zaštite 
građevne jame, kao i potreba izgradnje nove obale 
uzvodno i nizvodno od stepenice, upućivali su na 
rješenje cijelog čvora izgradnjom brzotoka, i to od 
gabiona. 

Na si. 1 dati su osnovni elementi iz projekta 
brzotoka. 

S radovima na brzotoku započelo se u ljetu 
1964. godine. 

Na si. 3 vidi se brzotok u izgradnji kakav je bio 
zimi 1964/65. Na fotografiji se jasno vidi novo ko¬ 
rito koje je zaobišlo stepenicu s lijeve strane. 

Stepenica se nalazila na mjestu do kojeg je 
izvedeno dno brzotoka. 

Iako su izvedeni radovi ostali nezaštićeni, ve¬ 
like vode nisu na objektu učinile nikakve štete. 

SI. 4 prikazuje završeni objekat zimi 1965 .go¬ 
dine. 

Potrebna osiguranja obala i dna izvršena su 
nizvodno i uzvodno od brzotoka. 

SI. 5 prikazuje obaloutvrdu izvedenu od ga¬ 
biona i pilota radi zaštite trupa željezničke pruge 
Zagreb—Varaždin. 



SI. 6: Osiguranje željezničkog mosta i obala u Ludbregu 

Kako se vidi, čitav čvor (brzotok — cestovni 
most — potez djelovanja depresije — željeznička 
pruga) rješen je pomoću građevina od gabiona. 

3. Osiguranje željezničkog mosta u Ludbregu 

Osiguranje željezničkog mosta i obala Bednje 
u Ludbregu također je obavljeno pomoću građevina 
od gabiona. 

Na si. 6 data je situacija i tipovi građevina koji 
su upotrebljeni. 



SI. 7: Izrada pera kod željezničkog mosta 
u Ludbregu 

Čitavo osiguranje sprovedeno je pomoću pera 
s glavama i kontinuiranih posmjernih građevina 
s gredama. Zbog šljunkovitog dna, temeljni sloj ga¬ 
biona izveden je dosta širok, i do 8 m. 

Na si. 7 prikazana je izrada glave pera. 

4. Ostali izvedeni objekti 

Osim ovdje pobliže opisanih objekata, Vodna 
zajednica »Plitvica-Bednja« Varaždin izvela je i niz 
drugih objekata od gabiona, od kojih spominjemo 
obaloutvrdu u Ludbregu dužine oko 600 m, veći 
broj brzotoka na kanalima i osiguranje mostova na 
Bednji. 

5. Izvođenje radova i materijal 

Na svim izvedenim objektima Vodne zajednice 
uglavnom su radovi izvođeni na isti način i upo¬ 
trebi jen jednaki materijal. 

Od pocinčane žice 0 3,4 ili 0 3,8 mm plete se 
mreža koja za osnovni tip gabiona (1X1X4 m) 
ima dimenzije 4 X 4 m. Mreža je uokvirena pocin- 
čanom žicom 0 5,0 mm. Uz ovu osnovnu mrežu 
potrebno je izraditi i 2 komada mreže dimenzije 
1 X 1 m za zatvaranje bočnih strana gabiona. 

Vezanjem osnovne i bočnih mreža, koje se obav¬ 
lja također pocinčanom žicom manjeg presjek?, 
dobija se košara odnosno žičani sanduk, otvoren 
s gornje strane. Radi postizavanja što veće kom¬ 
paktnosti gabiona, a prema potrebi, stavljaju se u 
košaru poprečne žičane mreže, tako da je cijela 
košara podijeljena na dvije ili tri ćelije. 


Od osnovne mreže 4 X 4 m može se također izve¬ 
sti gabion 0,5 X 1,5 X 4 m, ali je bočna mreža di¬ 
menzije 0,5 X 1,5 m. 

Kada se priređena košara stavi na određeno mje¬ 
sto u građevini, pristupa se punjenju košare. 

U nedostatku materijala za ispunu u koritu vo¬ 
dotoka, Vodna zajednica je za ispunu gabiona upo¬ 
trijebila lomljeni kamen dimenzija od 15 do 40 cm. 
Pri izradi gabiona treba također obaviti i tzv. pro- 
šivanje tj. mjestimično vezanje dviju suprotnih 
stranica gabiona. To prošivanje obavlja se također 
pocinčanom žicom. Nakon što je gabion ispunjen, 
zatvara se poklopac, zateže pomoću poluge i veže. 
Vezanje pojedinih gabiona u cjelinu obavlja se 
prema potrebi u uzdužnom, poprečnom ili vertikal¬ 
nom smjeru. 

Rad s gabionima je vrlo jednostavan. 

Sve objekte Vodne zajednice izveli su priučeni 
radnici. 

Na brzotoku u Presečnom dio radova izveden je 
u vodi. Rad u vodi može se obavljati i do dubine 
od 1 m, jer se pripremljena korpa jednostavno 
stavi na priređeno mjesto ugradnje i zatim puni. 

Na većim dubinama, kako je to i uvodno spo¬ 
menuto, već gotovi gabioni ugrađuju se pomoću 
dizalice, s obale ili plovnog objekta. 

6. Zaključak 

Mogućnost primjene građevina od gabiona u 
hidrotehničkim radovima je vrlo široka. 

Gabion se može izvoditi proizvoljnih dimenzija. 
Primjeniti se može za slučajeve hitnih osiguranja 
vrijednih objekata (mostovi, naselje, kao baza za 
zatvaranje prodora nasipa), kao i za izvedbu stal¬ 
nih objekata. 

Najveće odlike građevina od gabiona jesu ve¬ 
lika elastičnost, mogućnost upotrebe u najtežim 
uslovima građenja i fundiranja, jednostavan i brz 
način građenja. Upotreba materijala za ispunu iz 
korita vodotoka ili iz neposredne blizine, često i 
nameće upotrebu gabiona, a u svakom slučaju sma¬ 
njuje troškove gradnje. 

Prilikom projektiranja objekata od gabiona, 
treba da bitnu ulogu ima i ekonomičnost gradnje. 
Informativno se navodi da npr. pero visine 2,5 m 
izvedeno od gabiona za 30°/o jeftinije od pera izve¬ 
denog od kamenog nabačaja. 


NOVO STAMBENO NASELJE U ŠIBENIKU 

Na području »Mali križ« u Šibeniku planira se iz¬ 
gradnja novog mikrorajona za oko 8.000 stanovnika. 
Ovo je prvi put da se u Šibeniku prišlo organizaciji 
jednog velikog koncentriranog gradilišta gdje će se na 
širokom frontu sukcesivno graditi objekti po unaprijed 
utvrđenom planu. 

Impuls pothvatu dalo je građevno poduzeće »Izgrad¬ 
nja«* Šibenik, koje je odlučilo da na ovom terenu iz¬ 
građuje stanove za tržište. 

Urbanistička priprema, regulaciono rješenje i izrada 
svih građevinskih i arhitektonskih projekata povjerena 
je projektnom birou »Plan« u Šibeniku. Već su dovrše- 

ni projektni elaborati za tri stambena objekta. Izvode 
se početni radovi. 

Čitav teren koji će se eksploatirati za ovu izgradnju 
zaprema oko 20 hektara. Na ovoj površini će se, prema 
idejnoj regulaciji, smjestiti stambeni i svi ostali objekti 
koji odgovaraju standardu budućih stanovnika. Prosječ¬ 
na gustoća izgradnje: 400/st/ha. 

I faza izgradnje obuhvaća četiri stambena objekta 
od kojih su dva već u izgradnji. Jedan od njih ima 
sedam stambenih etaža, četiri stubišta i 88 stanova; 
drugi je viši, i ima 12 stambenih etaža, dva stubišta i 
72 stana. Ukupno će u prvoj fazi biti izgrađeno 258 
komfornih stanova. 

Tipovi stanova su ovi: dvosobni sa stambenom 
kuhinjom, sa oko 52 m 2 neto površine, trosobni s rad¬ 
nom kuhinjom, sa oko 62 m 2 neto porvšine> četverosob- 
ni s radnom kuhinjom, sa oko 80 m 2 neto površine, te 
garsonijera sa oko 30 m 2 neto površine. Svi stanovi 
imaju lođu, kuhinjsku spremu, drvarnicu i ostali potre¬ 
ban komfor. 

Regulacijom će se odrediti sistem saobraćajnica, 
platoi za razne svrhe (dječja igrališta, šetne staze itd.), 


potrebni broj garaža, kao i svi ostali objekti potrebni 
životu ovog naselja. Svi slobodni prostori će se zazele- 
niti i pošumiti; nastojat će se sačuvati postojeće drve¬ 
će. U tu se je svrhu nastojalo ostaviti što više slobodnih 
površina, pa je, osobito u prednjem dijelu naselja, 
predviđena relativno visoka izgradnja (do 12 katova) 
koja je i inače u Šibeniku urbanistički poželjna. 

Treba posebno naglasiti da će napori za postizanje 
ekonomičnih cijena stanova na ovom području biti 
udvostručeni činjenicom da je teren na kojemu se 
izgrađuje, iako potpuno neizgrađen, krševit, brdovit i 
u raznim nagibima, što će se negativno odraziti na 
visine stavaka za komunalne uređaje. Ovim negativnim 
uslovima terena trebat će izvođač suprotstaviti dobru 
organizaciju, koja će se moći postići s obzirom na pret¬ 
hodnu urbanističku pripremu i koncentriranu izgrad¬ 
nju kao i s obzirom na postignuti kvalitet projektnih 
rješenja pojedinih tipskih objekata koji će se u naselju 
višestruko ponavljati. 

Maketu I faze izgradnje objavljujemo na naslovnoj 
stranici časopisa. 


Građevna mehanizacija _ 

GRAĐEVINSKE TORANJSKE DIZALICE 
PLANIRANJE NJIHOVOG RADA 

Građevinske toranjske dizalice zahtijevaju izu¬ 
zetnu pažnju usmjerenu na iznalaženje načina ko¬ 
jim bi se osiguralo njihovo maksimalno iskorištenje. 
Pored toga, za razliku od drugih građevinskih stro¬ 
jeva, gdje je zavisnost uposlenog ljudstva od rada 
tih strojeva neznatna, pa je i šteta izazvana slabi¬ 
jom organizacijom manja, zavisnost od učinka di¬ 
zalice je veća, pa ćemo dati prijedlog računa maksi¬ 
malnog i prosječnog kapaciteta dizalice i u praksi 
provjeren način dimenzioniranja potreba i plani¬ 
ranja rada s dizalicom. 

1. Mjere maksimalnog kapaciteta dizalice 

Svaka dizalica, isključujući izuzetne, s obzirom 
na udaljenosti tereta od osi, nosi različite terete. 
U vezi s ovim dešava se da se u određenim situaci¬ 
jama dizalica koristi pri maksimalnom rasponu, tj. 
pri minimalnoj nosivosti, a da je još uvijek ekono¬ 
mična za konkretan slučaj. 

Tako bi se npr. maksimalni kapacitet mogao 
definirati kao učinak pri maksimalnom dozvolje¬ 
nom opterećenju uz obavljanje određenih radnji 
(vertikalnog dizanja do određene visine, zaokreta 
konzole za određeni ugao i kretanja po kolosijeku 
na neku optimalnu dužinu), ili vremenski usvaja¬ 
njem npr. 5 minuta kao konstantu za jednu punu 
operaciju dizanja pri maksimalnom opterećenju 
krana. Svođenjem ovako dobivenog podatka na je¬ 
dinicu vreemena, npr. jedan sat, za svaku vrstu 


dizalice bio bi određen maksimalni kapacitet u je¬ 
dinici vremena — satu ili: 

K max = X Q, nax (1) 

5 

gdje je 

K max = Maksimalni kapacitet krana 

Q max = Maksimalna dozvoljena nosivost krana 

Ovaj način bi sigurno bio prihvatljiv. Međutim, 
uz poznavanje raznih momenata o maksimalnom 
kapacitetu dizalice, za operativca ne bi predstavljao 
posebnu vrijednost. Naprotiv, bio bi koristan ana¬ 
litičarima pri izradi raznih analiza o korištenju 
sredstava poduzeća kao cjeline. Za operativca kao 
direktnog korisnika dizalice daleko prikladniji i 
svrsishodniji je podatak o prosječnom kapacitetu 
krana. 

2. Prosječni kapacitet krana 

Može se zaključiti da je i prosječni kapacitet 
krana varijabila, zavisna od niza faktora i različita 
od slučaja do slučaja. Za to ostaje kao jedina mo¬ 
gućnost da se za svaki konkretan slučaj na osnovu 
sheme organizacije, dimenzija i karakteristika 
objekta te projektiranih vrsta i količina materi¬ 
jala i poluproizvoda odredi odnosno izračuna pro¬ 
sječni kapacitet. 

Pokazalo se vrlo korisnim koristiti podatke sa¬ 
stavljene po tabeli 1, po kojoj se izračuna reduci¬ 
rana težina objekta, tj. težina svih materijala i po¬ 
luproizvoda koji će biti prenošeni dizalicom. 

Tabela 1 

Količine i težine materijala 



UKUPNO t (Q) 


Na opisani način dobiveni podatak o prosječnom 
kapacitetu dizalice korisno služi u pripremi i za 
ocjenu korištenja dizalice u toku rada, kao i pri 
izradi operativnih planova i dimenzioniranju po¬ 
treba za konkretan objekat odnosno grupu obje¬ 
kata. Tako npr. dimenzioniranje dizalice na osnovu 
podataka iz tabele može se izvesti po obrascu: 



gdje je 

T ... vrijeme (sati) potrebno da dizalica pro¬ 
sječnog kapaciteta K n prenese teret Q 
K n ... prosječni kapacitet (t/sat) 

Q ... po tabeli 1 izračunata težina objekta 
u (t) 

Po obrascu (2) dobiveno vrijeme uspoređuje se s 
projektom organizacije o određenom vremenu do¬ 
vršetka radova, za koje je još korisno i ekonomično 
zadržavati dizalicu na gradilištu i kombiniranjem 
vremena rada od 8 do 24 sata dnevno određuje se 
mogućnost transporta jednom dizalicom u roku od¬ 
ređenom projektom organizacije odnosno ugovo¬ 
rom o izgradnji. 

Obratnim putem, koristeći obrazac (2) može se 
odrediti rok trajanja konstruktivnih radova, tj. rok 
dovođenja objekta pod krov. Na ovaj način diza¬ 
lica postaje osnova za dimenzioniranje svih ostalih 
sredstava i potreba radne snage, te određivanja di¬ 
namike dopreme materijala, izrade poluproizvoda i 
napredovanja radova te organizacije smjena. 

3. Kako osigurati puno iskorištenje dizalice 

Pod punim iskorištenjem ovdje se podrazumi¬ 
jeva dizanje planirane količine materijala u plani¬ 
ranom vremenu, odnosno iskorištenje dizalice na 
nivou mjere prosječnog kapaciteta u određenom 
vremenu. 

Po ovom bi trebalo da bude: 


gdje je 


I = 


Us 

U n 


> 1 


( 3 ) 


I = Iskorištenje dizalice 
U s = Stvarni učinak 
Up = Planirani učinak 

Stvarni učinak (U s ) je odnos stvarno podignute 
ukupne količine materijala i stvarnog vremena za¬ 


državanja dizalice na objektu u satima, računajući 
s planiranim brojem sati rada dnevno. 

Planirani učinak (U n ) je odnos ukupne količine 
materijala kojeg treba dići (tab. 1) i određenog (pla¬ 
niranog) vremena u kome se taj rad treba obaviti. 

Na osnovu stanja radova na objektu, raspoložive 
radne snage i sredstava rada, dinamičkih planova 
napredovanja radova, itd. radi se plan pozicija ra¬ 
dova koje treba izvesti narednog dana. Zbog jedno¬ 
stavnosti ovaj plan pozicija radova je uputno ra¬ 
diti po obrascu (Tab. 2). 

Tabela 2 

Plan pozicija radova 

Potreba materijala i poluproiz. 


s S 

rt 

•ti u 

rt O) 



UKUPNO 


Kolona »Potrebe materijala i poluproizvoda« se 
proširi ili predvidi s onim materijalima koji dolaze 
u obzir u konkretnom slučaju. Plan pozicija radova 
se radi za objekat, grupu objekata ili dio jednog 
objekta kojeg poslužuje jedna dizalica. 

Koristeći podatke dobivene tabelom 2 i podatke 
o kapacitetu i mogućnostima dizalice, planira se 
rad dizalice, prema tab. 3. 

Tabela 3 


Plan rada dizalice na objektu 

U kolonu »Sa stajališta« (Tab. 3) unosi se mje- 
sto-stajalište (po oznakama stajališta: A, B, C itd) 
Ova stajališta se odrede shemom organizacije gra¬ 
dilišta. Određivanje stajališta je neophodno jer se 
je u praksi pokazalo da većina rukovalaca ne vodi 
računa da se pokreti svedu na minimum, od čega 
znatno zavisi učinak dizalice. 

Dati dijagram se odnosi na dizalicu »Pohorc«, a 
materijal je beton. 

Ovakvi dijagrami izrade se za svaku dizalicu i 
sve osnovne materijale i poluproizvode koji se dižu. 
Za beton npr. konstrukcija dijagrama se obavlja na 
osnovu podataka: nosivost krana s obzirom na po¬ 
ložaj depoa betona i mjesta gdje će biti istovaren, 
označen sa Q (kg neto); odaberu se vremena tra¬ 
janja jedne ture od minimalne moguće do maksi¬ 
malne realne (uzmimo 5'—12'); radno vrijeme u jed¬ 
noj smjeni od 8 sati. 

Dijagram 1 


Na osnovu ovih podataka izračunaju se krajnje 
ordinate tj. količine betona koje dizalica može pre¬ 
nijeti za 8 sati za različita vremena trajanja tura 
po jednadžbi: 


y = 


480 


X 


Q 


= 0,218 


Q 


n 2200 n 

gdje je 

n = Vrijeme trajanja ture u minutama. 


(4) 


Za opeku novog formata konstrukciju dijagra¬ 
ma, koristeći iste podatke kao u prethodnom pri¬ 
mjeru, izveli bi, računajući s težinom opeke 3,5 
kg/kom po ovom obrascu: 



n 


Q 

3,5 


= 137 



n 


itd. 


Proračun za konstrukciju dijagrama za pojedine 
materijale i poluproizvode treba izraditi za jedinice 
mjere, prema Tab. 2 i 3. 

Ovako pripremljeni dijagrami mogu se koristiti 
višestrano: 

1. Na osnovu poznatih količina materijala i po¬ 
luproizvoda i po ocjeni trajanja jedne ture, na od¬ 
govarajućem dijagramu može se očitati potrebno 
vrijeme za dizanje te količine materijala. Tako do¬ 
bivene podatke o potrebi vremena za dizanje poje¬ 
dinih materijala može se koristiti za popunu tab. 3. 
Raspolažući tim podatkom i na osnovu normativa 
može se dimenzionirati radna snaga potrebna za 
ugradnju tog materijala. 


2. Obratnim putem, poznavajući brojno stanje 
radne snage u jednoj smjeni, isto tako koristeći 
normative radne snage i dijagrame, može se jedno¬ 
stavno odrediti da li će dizalica biti u mogućnosti 
da snabdije raspoloživu radnu snagu ili ne. Ako ne, 
traži se rješenje ili u uvođenju prethodne smjene, 
ili se dio radne snage rasporedi u narednu smjenu 
ili na druge poslove koje normalno treba izvesti a 
ne iziskuju usluge dizalice. 

3. Pogledom na dijagrame može rukovodilac 
objekta ili poslovođa odrediti potrebno vrijeme za 
dizanje nekog materijala za koji se neplanirano po¬ 
kazala potreba. 

4. Pomoću dijagrama se može jednostavno nor¬ 
mirati rad rukovalaca dizalicom i bez kontrole i 
nadzora odrediti mu rad za drugu smjenu, uklju¬ 
čujući i radnike na utovaru i istovaru. 

5. Tek izradom dijagrama dobije se slika za 
koliko se povećava učinak dizalice smanjenjem tra¬ 
janja jedne ture (utovar, prijenos, istovar, povrat 
na utovar) za jednu do dvije minute. Tako npr. sma¬ 
njenjem trajanja ture pod uslovima predočenim 
u dijagramu 1 sa 10 na 8 minuta povećava se uči¬ 
nak za 4,08 m 3 ili za 25°/o. 

Ovakav način planiranja rada ima mnogo pred¬ 
nosti i pokazao se je vrlo korisnim, iako na prvi 
pogled izgleda preopsežan. 

Ing. Džemaludin Muhamedagić 

Kratke vijesti 

VELIKO ZANIMANJE INOZEMNIH KREDITORA ZA 
OSTVARENJE »PROJEKTA JADRAN« 

Završeni su pregovori koje je vodio Zavod za urba¬ 
nizam i komunalne poslove SR Hrvatske u Zagrebu s 
Programom OUN za razvoj o financiranju projekata 
prostornog plana južnog Jadrana. Tim bi se projektom 
planirao dugoročni razvoj i turistička izgradnja područ¬ 
ja od ušća Neretve (Ploče) preko dubrovačke zone do 
ušća Bojane (Ulcinj), obuhvaćajući i otoke Hvar, Kor¬ 
čulu, Lastovo i Mljet. 

Na tom projektu bi radili najeminentniji svjetski 
stručnjaci u suradnji s odgovarajućim institucijama u 
našoj zemlji. Za financiranje projekata Savezno izvršno 
vijeće je zatražilo od Programa za razvoj UON 1,373 
milijona dolara. 

Izgradnjom prema prostornom planu predviđa se da 
bi se na čitavom Jadranu osposobilo oko 2,2 miliona 
ležaja, dok ih sada ima samo oko 200 tisuća. 

U inozemstvu postoji veliki interes za kreditiranje 
izgradnje na jadranskoj obali. To što razvoj ovog pod¬ 
ručja projektiraju eminentni stručnjaci UN bit će 
sigurno dobra legitimacija za dobivanje inozemnih 
kredita. Ponuda već sada ima mnogo i uskoro će se 
potpisati ugovori o izgradnji turističkih objekata. 

R. P. 

IZGRADNJA ASFALTNE CESTE OD IMOTSKOG 
DO MAGISTRALE 

U centru pažnje stanovništva Imotske kotline je 
izgradnja asfaltne ceste do Jadranske magistrale. 
Tom cestom Imotski i njegova komuna »približavaju« 
se centru Dalmacije, Splitu, za 90 minuta vožnje auto¬ 
busom. Imotski bi ujedno dovršenjem ove ceste stekao 
tzv. izlaz na more i riješio bi se također niz teškoća u 
ovom dijelu Dalmatinske Zagore. 

Dvije dionice ove ceste, od Imotskog do Kamen- 
mosta (u dužini od 4*5 km) i od Lovreća do Ciste Prove 
(u dužini od 5 km), asfaltirane su iz skromnih sredsta¬ 
va Imotske komune. Ostalo je da se asfaltira još pede¬ 
setak kilometara ceste, u što će se utrošiti 6 miliona 
novih dinara. Sredstva su osigurana i radovi se na¬ 
stavljaju. 

R. P. 

KOMPLEKSNO UREĐENJE SAVE 

Ugovor s međunarodnom organizacijom »Program 
UN za razvoj-« uvelike će pomoći u rješavanju proble¬ 
ma uređenja rijeke Save. Ova će organizacija sudjelo¬ 
vati s 1,358 miliona dolara, tj. sudjelovat će u izradi 
projekta i pripremnim radovima za kompleksnu regu¬ 
laciju Save. 

Poznato je da Sava svake godine nanosi velike štete 
našoj privredi. Računa se da samo direktne novčane šte¬ 
te koje »plaća« privreda zbog nerješenih hidroloških 
prilika u slivu Save iznose oko 600 miliona novih dina¬ 
ra godišnje, dok su indirektne štete nekoliko puta veće. 
izračunato je da bi troškovi kompleksne regulacije 
iznosili manje nego visina šteta. Međutim, od radova 
na uređivanju Save, koji započimlju, ne mogu se odmah 


očekivati neki značajniji rezultati, jer za potpunu 
regulaciju Save i njenog sliva* prema nekim procjena¬ 
ma, potrebno bi bilo oko 3,3 milijarde novih dinara. 
Radovi će se izvoditi etapno, kroz niz godina, a tako 
će se osjećati i rezultati. 

R. P. 

REKONSTRUKCIJA I MODERNIZACIJA CESTE 
BEOGRAD—DUBROVNIK 

Nedavno je izrađena studija o značenju rekonstruk¬ 
cije i modernizacije ceste Beograd—Dubrovnik. Rekon¬ 
strukcija ove ceste ima veliku ulogu u daljnjem pri¬ 
vrednom razvoju područja koja joj gravitiraju. Reali¬ 
zacijom bi se postiglo, da ne dođe do raseljavanja 
stanovništva i slabljenja privredne snage tog područja 
poslije završetka izgradnje širokotračnih pruga Beo¬ 
grad—Bar i Sarajevo—Ploče. 

Suvremena asfaltna cesta Beograd—Dubrovnik bila 
bi peta transverzala od Jadrana prema unutrašnjosti 
zemlje. Ujedno bi time centar našeg deviznog turizma, 
Dubrovnik, bio bolje i brže povezan s glavnim gradom 
SFRJ. 

Ukupna dužina ceste iznosi 497 km. Međutim, 70% 
njene dužine već je modernizirano i asfaltirano. Pre- 
ostaje da se nađu sredstva za 30% njene dužine. 

R. P. 

U nekoliko redaka ... 

TITOVO UŽICE. U 10 općina sreza Titovo Užice posto¬ 
ji 13 građevinskih poduzeća. Svako od njih, izuzev 
poduzeća »Zlatibor« u Titovom Užicu i »Rad« u Pri- 
jepolju* zapošljava najviše stotinu radnika i obavlja 
poslove bez gotovo ikakve mehanizacije. Ova podu¬ 
zeća nikako da se dogovore o integraciji. Nedavno je 
održan sastanak i dogovoreno da inicijator za inte¬ 
graciju bude užički »Zlatibor« — poduzeće koje izvodi 
radove u Titovom Užicu, Beogradu, Novom Sadu, Kuli, 
Tuzli i drugim mjestima, te ima stručni kadar, mehani¬ 
zaciju i osvojen proces proizvodnje. 

BEOGRAD. Prema podacima Saveznog zavoda za sta¬ 
tistiku, produktivnost rada u jugoslavenskoj industri¬ 
ji građevnih materijala porasla je u prvom tromjesečju 
o. g. za 7%. 

POSTO JNA. Radnici poduzeća »Primorje« iz Ajdovčine, 
koji grade željezničku prugu u Postojnskoj jami, uspje¬ 
li su da probiju tunel u dužini od pola kilometra a da 
pri tom ne oštete okolne stalagnite. Kroz tunel* koji 
se nalazi u blizini tzv. koncertne dvorane, prolazit 
će nova kružna željeznička pruga. 

BEOGRAD. V’še od 6500 rumunjskih graditelja radi 
na izgradnji Đerdapske hidroelektrane. Na rumunj¬ 
skoj strani Đerdapa izgrađeno je dosad 19 od ukupno 
24 komore budućeg zagata, kojim treba da se pregradi 
priobalni dio Dunava, kako bi se moglo raditi na teme¬ 
ljima hidrocentrale. Zbog vrlo duboke vode uz samu 
rumunjsku obalu, kao i brzine rijeke, Rumunji su 
morali pribjeći originalnom rješenju pregrađivanja 
Dunava, koje je u sličnoj formi primijenjeno dosad je¬ 
dino u Americi i Holandiji; zapravo pomoću čeličnih 

komora, koje se ukopavaju do dna, i uz pomoć speci¬ 
jalno građenih brodova, napravit će se zagat. Zatim će 
se iz pregrađenog dijela ispumpati voda i na suhom 
dnu početi radovi na kopanju temelja. 

NOVI SAD. Građevinski kombinat »Beton« prodaje su¬ 
vremeno opremljene stanove na reprezentativnoj loka¬ 
ciji »Liman II«. Stanovi su prve kategorije. Prodajna 
cijena i rok useljenja su garantirano fiksni. 

SPLIT — neposredno uz jednu od glavnih gradskih sa- 
obraćajnica — Radničko šetalište — donedavno su još 
bili vinogradi. Sada su nikle dvije velike stambene 
zgrade sa 90 stanova. Prvu zgradu gradi splitsko hidro- 
građevno poduzeće »Melioracija« prema projektu arh. 
B. Gruice. Na prvom katu bit će prostorije Doma na¬ 
rodnog zdravlja« a ostalo će zauzimati stanovi koji će 
biti uskoro useljivi. Na drugoj nešto manjoj zgradi 
radovi se dovršavaju, a izvodi ih građevno poduzeće 
»Radnik« iz Benkovca prema projektu splitskog arhi¬ 
tekta V. Grospića. 

BIOGRAD NA MORU. U planu je da se otvori Sred¬ 
nja turistička škola i podigne za nju školska zgrada. 
Izrađene su kalkulacije i nacrti. Izgradnja i oprema 
škole koštat će oko 3 miliona novih dinara. Od samo- 
doprinosa građana i radnih organizacija osigurat će se 
120 miliona, a to će biti dovoljno za prvu etapu gradnje 
koja će biti — prema planu — dovršena ove godine. 
OPUZEN — Poljoprivredno-industrijski kombinat »Ne¬ 
retva« u Opuzenu (kod Metkovića) planirao je investi¬ 
cione radove, o čemu smo već obavijestili naše čitaoce. 
Kako saznajemo, u četiri godine, počev od ove u Neret¬ 
vu se namjerava uložiti 116 milijuna n. d. Kombinat bi 
se tako domogao 3155 ha novih obradivih površina. 
Sada se eksploatira svega oko 900 ha. Predstoje dakle 
zamašni melioracioni, građevni i drugi radovi. 
VIROVITICA. Jugoslavensko-mađarska komisija za 
gradnju mosta na Dravi kod Terezina Polja prihvatila 
je projekt i riješila učešće obje zemlje u gradnji mosta, 
koji treba biti završen polovinom 1967. g. Izvođači će 
biti »Đuro Đaković« iz Slav. Broda, građevno poduze¬ 
će »Viadukt« iz Zagreba i jedno mađarsko poduzeće. 
NOVI SAD — Direkcija za izgradnju hidrosistema 
»Dunav-Tisa-Dunav« raspisala je konkurs za izvođenje 
radova pristupnog puta Ečka—Orlovat—Tomaševac (u 
Banatu) u dužini od oko 23 km. 

MAVROVO. Mavrovsko jezero i okolina uskoro će 
postati turistički centar Makedonije. Prilazni put do 
jezera završit će se još ove godine. 

KOTOR. Prema podacima iz direkcije »Jugopetrola« 
za Crnu Goru, zaključen je ugovor s titogradskim gra¬ 
đevnim poduzećem »Titograd« o izgradnji još devet 
pumpnih stanica u ovoj republici. One će se uglavnom 
graditi uz Jadransku magistralu. 

BENKOVAC. U toku je izgradnja novog asfaltnog puta 
u sjevernoj Dalmaciji, koji će centar Ravnih kotara— 
Benkovac — povezati s Biogradom na moru. Dosad 
je put završen u dužini od 5 km, a preostaje da se još 
završi oko 20 km. 

LJUBLJANA. U užem centru grada nedavno je sagra¬ 
đena dvokatna podzemna garaža. U nju se odjedanput 


može smjestiti 800 putničkih automobila. Garaža ima 
servis za manje opravke i benzinsku stanicu. 

SPLIT. Od proljeća 1967. bit će osigurane dovoljne koli¬ 
čine kamenog agregata svih frakcija za sve objekte 
koji se za idućih pet godina budu gradili na području 
Splita. Građevno poduzeće »Ivan Lavčević« investirat 
će do tog roka 4 miliona novih dinara za modernizaciju 
kamenoloma »Perun« nedaleko od Žrnovice. 

ZADAR. Do augusta iduće godine Zadar će dobiti 
najviši stambeni objekt. Radi se o dvanaestkatnom soli- 
teru, kojega se gradnja priprema zapadno od Relja. 
Uz ovaj objekt gradit će se i zgrada sa 5 katova, čije 
se dovršenje predviđa u maju 1967. 

SENJ. Započeli su radovi na modernizaciji turističke 
ceste koja će povezivati Senj s Otočcem. Predviđeno je 
da se do kraja ove godine pusti u promet dionica od 
Senja do Vratnika. Za Senj i Liku nova magistrala, 
nazivana »Plitvičkom«, bit će od izuzetnog značenja. 
BIHAĆ. Izrađuje se urbanistički plan, kako bi ovaj 
stari bosanski grad na Uni postao skladna arhitekton¬ 
ska i urbanistička cjelina. Stat će se na kraj »divljoj« 
izgradnji. Sada je stambena izgradnja intenzivnija ne¬ 
goli ikad dosad. Momentano se gradi oko 200 stanova. 
Zagrebačko građevno poduzeće »Tempo«, kojem je pri¬ 
pojena i bihaćka »Plješivica«. glavni je izvođač rado¬ 
va. 

ZAGREB. U Sesvetama kraj Zagreba proradila je novo¬ 
sagrađena tvornica stočne hrane. Ona je u sklopu Poljo- 
privredno-industrijskog kombinata »Sljeme«. Sagrađena 
je između Auto-puta i pruge Zagreb—Beograd, i ima 
svoj industrijski kolosijek i silos za 23.000 t. stočne hra¬ 
ne .Nova će tvornica godišnje proizvoditi 100 hiljada 
tona hrane za stoku, perad i slatkovodnu ribu. 
DELNICE. Kajakaški savez Hrvatske planirao je da na 
obalama Omladinskog jezera podigne veliki rekreacioni 
centar, koji bi služio i sportašima i kolektivima podu¬ 
zeća, koja će sudjelovati u izgradnji. Urbanistički 
projekti su završeni. Delnička općina daje besplatno 
terene za gradnju, pa se već ove godine mogu očekivati 
prve vikend kućice budućeg velikog sportskog naselja. 
SKOPJE. Nedavni sastanak predstavnika građevin¬ 
skih poduzeća Makedonije i Investicione banke bio je 
karakterističan. Više od 500 stanova, sagrađenih po- 
sljednih mjeseci za tržište, ostalo je neprodato. Odno¬ 
sno, prodat je samo jedan. Banka je dobila samo jednu 
molbu za kredit za kupovinu stana pod novim uvjeti¬ 
ma, a nju je podnio jedan penzioner. 

Građevinari postavljaju pitanje« da li je banka uzela 
u obzir faktor tržište kad je bila za donošenje novih 
uvjeta za kreditiranje stambene izgradnje? Jer ako gra¬ 
đanin za kupnju dvosobnog stana na kredit treba da 
uplati odjednom 4.5 milijuna st. dinara i da čeka još 
14 mjeseci, on će se odlučiti za izgradnju stana u 
vlastitoj režiji. 

U skoplju je zatraženo preko 2 000 lokacija za indi¬ 
vidualnu stambenu izgradnju. 

Banka opet postavlja pitanje, da li su građevinari 
preispitali cijenu stanova koje podižu za tržište, i da li 
je tu razlog stagnacije prodaje stanova, 

KOPRIVNICA. Sredstvima saveznih, republičkih i op¬ 
ćinskih organa, u selu Hlebinama kraj Koprivnice, gdje 
je nastala poznata »Hlebinska slikarska škola«, počela 
je prije dvije godine izgradnja galerije naivnih umjet¬ 
nika (slikara i kipara). Zgrada je dovedena pod krov, 
a za dovršenje potrebno je još 50 miliona starih dinara. 
ZAGREB. Otvara se novi fakultet, zapravo Viša vojna 
tehnička akademija. Ustanova je smještena u Ilici 256. 
Ona se nadovezuje na već postojeću Vojnu tehničku 
akademiju (koja daje inženjere I stupnja). Diplomirani 
studenti Više akademije imat će zvanje dipl. inženjera. 
Opsežnom reorganizacijom školskog sistema u JNA> 
sada se u Zagrebu (u vezi s otvaranjem navedene više 
akademije) formira školski tehnički centar JNA, koji 
će školovati stručnjake od kvalificiranog radnika do 
doktora nauka. I građanska lica moći će se upisati u 
ovaj školski centar. 

ZAGREB. Skupština grada je dostavila općinama popis 
propisa, odluka i okružnica po kojima se obavlja po¬ 
stupak izdavanja građevnih dozvola. Ima ih tačno 109. 
Povod da se prebroje, je zapravo ideja o osnivanju 
međuopćinske službe, koja bi brže i jednostavnije rje¬ 
šavala molbe građana, jer se danas na građevnu dozvo¬ 
lu čeka po godinu i više dana. 

V R S A C. Na Vršačkom bregu gradi se TV-relej, koji 
će jugoslavenskim gledaocima omogućiti nesmetan pri¬ 
jem rumunjskog i sovjetskog TV programa. 

BAJINA BAŠTA. Na gradilištu HE »Bajina Bašta« na 
Drini ostalo je da se obavi još samo 5% betonskih 
radova. U punom je toku i montaža strojne opreme. 
Prvi će agregat biti pušten u probnu proizvodnju po¬ 
četkom septembra (2 mjeseca prije roka). slijedeća dva 
agregata do kraja ove godine, a četvrti (koji će se mon¬ 
tirati za potrebe budućeg Aluminijskog kombinata u 
Titogradu) završit će se krajem 1967. godine. 

BELI MANASTIR. Nedavno su počeli radovi na moder¬ 
nizaciji ceste od Belog Manastira do jugoslavensko-ma- 
đarske granice, između Kneževa i Udvara, u duljini 
od 15 km. Na mađarskoj strani također se moderni¬ 
zira cesta i ona će tada biti spojena s asfaltnom cestom 
do Osijeka, čija je modernizacija izvršena od Osijeka 
do Belog Manastira prije 2 godine. Kako je nedavno 
između Kneževa i Udvara otvoren stalni cestovni sao¬ 


braćaj, to će ova cesta već u skoroj budućnosti biti 
veoma značajna međunarodna saobraćajnica, pošto će 
njome biti najkraći put od Budimpešte do Jadrana. 
SISAK. Most preko Kupe nema ni osnovnih uvjeta za 
sadašnji jaki saobraćaj, pa stručnjaci predlažu da se 
gradi novi most. Prof. Kruno Tonković iz Zagreba 
upoznao je predsjednika općinske skupštine Sisak, i 
zainteresirane, sa stanjem tog objekta. Prof. Tonković 
i njegovi suradnici već su pripremili dokumentaciju i 
nacrte za novi most. koji bi trebalo sagraditi u predjelu 
između Gradskog stadiona i željezničkog mosta na 
Kupi. 

N I Š. U toku su radovi (građevinski i drugi) na rekon¬ 
strukciji i uređenju logora »12 februar« na Crvenom 
Krstu, kroz koji je za vrijeme prošlog rata prošlo 
preko 20 000 rodoljuba, a 10 000 izgubilo život na strati- 
štima Bubnja. 

SARAJEVO. Poduzeće za projektiranje i gradnju ener¬ 
getskih i industrijskih postrojenja »Energoinvest« ima, 
uz niz raznih pogona i posebni pogon Elektronski ra¬ 
čunski centar, jedinstveni numerički centar za obradu 
svih podataka djelatnosti poduzeća. Računski centar je 
angažirao svoje kapacitete i prilikom projektiranja HE 
»Rama«. Za 2 mjeseca rada obavljeno je radova za ko¬ 
je je ranijim sistemom trebalo barem 3 godine. Inženje¬ 
ri koji rade na računarima ističu da su samo obavljeni 
radovi za HE »Rama« isplatili ove strojeve. 
BEDEKOVČINA. Radi se na dvije posljednje etape po¬ 
laganja vodovodnih cijevi Zagorskog vodovoda, od Be- 
dekovčine prema Zaboku i od Kaštela kod Zlatara pre¬ 
ma Konjšćini. Tako je trasa Zagorskog vodovoda najzad 
pred ciljem. Završetak radova očekuje se do kraja ove 
godine. Izvode se i mjesne mreže i priključci, kao i 
gradnja nekoliko vodosprema. 

BOSANSKI BROD. Rafinerija nafte smatra da postoji 
puna suglasnost svih zainteresiranih da se što prije 
riješi izgradnja magistralnog naftovoda, koji bi povezi¬ 
vao Jadran s kontinentalnim rafinerijama i s Dunavom, 
kao najvećim unutrašnjim evropskim plovnim putom. 
Zatraženo je da se, prije nego što se pristupi izboru 
trase« formira zajedničko tijelo koje će voditi sve poslo¬ 
ve oko izgradnje naftovoda. 

R. P. 

Ja 


Iz inozemnih časopisa 

DA LI JE BUNAR ZA OTPADNE VODE KRIV 
. ZA ZEMLJOTRESE 

(Engineering News-Recod, New York, decembar 1955. 
mart 1966) 

Geolog Evans iz Denvera (SAD) tvrdi da je serija 
potresa u Coloradu od 1962. naovamo povezana s upu¬ 
štanjem otpadnih voda u bunar dubine 3650 m, koji 
je iskopan u martu 1962. 


Vojni arsenal u Rocky Mountain je prije 1962. is¬ 
puštao otpadne vode u površinske taložnice (mlake), 
ali su se farmeri žalili da im otrovne kemikalije truju 
žetvu i čine neplodnim njive. 

Zato je u martu 1962. u blizni arsenala iskopan 
bunar za ispuštanje otpadnih voda, i već u aprilu 
1962. u tom kraju, koji nije osjetio potres od 1882, 
počela je serija potresa. 

Epicentri svih potresa su unutar 8 km od arsenalo- 
vog bunara, a broj potresa je u direktnoj proporciji 
s količinama zagađene vode upumpane u bunar: 


Period 

mjesečno upum- 
pano m3 vode 

Broj potresa 

3/1962 do 5/1963. 

20000 

21 

5/1963 do 9/1963. 

1300 

11 

9/1963 do 9/1964. 

— 

5 

9/1964 do 4/1965. 

7000 

10 

4/1965 do 9/1965. 

22000 

44 


Kod bušenja bunara bilo se našlo da su stijene na 
dubini od 3640 do 3650 m prekambrijski škriljci i 
gnajsi i da u stijeni ima lomova. 

Evans je mišljenja da voda upumpana 3,5 km du¬ 
boko podmazuje plohe slomljenih sekcija stijene i do¬ 
vodi do klizanja jedne stijene po drugoj. 

Federalni ured za geološki premjer uglavnom po¬ 
tvrđuje zaključke Evansa. Investitor zasada ne pri¬ 
hvaća te zaključke, ali se slaže da se tvrđenja Evan¬ 
sa podvrgnu detaljnijem zajedničkom ispitivanju. Se¬ 
nator Roy McVicker smatra da bi se umjetnim izazi¬ 
vanjem manjih potresa mogli spriječiti veći. 

B.P. 

STANJE RADOVA NA VELIKOJ ASUANSKOJ 
BRANI* 

(Engineering News-Recorđ, New York, decembar 1965) 

Radovi na Velikoj asuanskoj brani (ova brana se 
naziva velikom za razliku od stare, izgrađene 6 km 
nizvodno 1902. god., koja je mnogo manja) posmatrani 
kao cjelina, godinu su dana ispred postavljenih rokova. 
Međutim, osjetljivi radovi na injektiranju u koritu 
rijeke, koji se izvodi u dimenzijama i okolnostima koje 
prelaze sva dosadašnja iskustva, u stvari tek započinju. 
Radovi se izvode u 3 smjene bez obzira na velike vru- 



Sl. 1: Nova brana pregrađuje Nil, koji će teći kroz 
strojarnicu na desnoj obali 


* Vidi Građevinar broj 8/1962 (članak prof. NonveiJ- 
lera) i broj 5/1964 (bilješka V. J.) 

SI. 3: Stanje radova na glinenoj jezgri krajem novembra 
1965 (u pozadini se vide dvije donje galerije) 


— iskorištenje pijeska iz dina za nasip (20°/o od 
ukupnog volumena brane), njegovo dobivanje i strans- 
port pomoću postupka nazvanog hidromehanizacijom 



SI. 4: Valjak za komprimiranje vučen traktorom. U 
pozadini se vidi dva kabelska krana za dopremu mate¬ 
rijala na elektranu 



SI. 5: Sekundarno postrojenje za pripremu injekcione smjese 


čine danju (do 40° C) i hladnoće noću, pa se očekuje 
da će brana biti dovršena do jula 1967. ili godinu dana 
prije postavljenog roka, a prva 4 generatora (od ukupno 
projektiranih 12) da će biti puštena u pogon 6 mjeseci 
iza toga. 

Ova brana će sa 42 mil. m 3 nasipa biti najveća na¬ 
suta brana na svijetu, a sa 15,8 milijardi m 3 korisne 
akumulacije i kapacitetom od 2,1 mil. kW četvrta na 
svijetu (prve tri su u SSSR). Brana će biti 111 m visoka 
i u kruni 3,6 km duga. Mjerena u koritu rijeke, naj¬ 
veća širina brane iznosi 1000 m (si. 1 i 2). 

Od osobitosti kod građenja ove brane, čijem projektu 
su definitivni oblik dali sovjetski stručnjaci, treba 
spomenuti: 

— nasipanje uzvodnog i nizvodnog zagata u vode 
Nila duboke oko 30 m; 


(pijesak se minira mlazom vode i zatim se pumpa 
smjesa 10%> pijeska i 90°/o vode) i njegova ugradnja 
i komprimiranje pod vodom vibriranjem pomoću spe¬ 
cijalne mehanizacije (izrađene u Sovjetskom Savezu); 

— injekciona zavjesa dubine 145 m ispod korita ri¬ 
jeke, te oko 30 m iznad korita u nasutom grubom 
pijesku; 

— produženje glinene jezgre uzvodno u obliku ho¬ 
rizontalnog zastora debljine 3,5 do 6 m u cilju pojačane 
sigurnosti brane. 

Radovi su počeli ljeti 1960. iskopom u granitnoj 
stijeni na desnoj obali Nila 6 paralelnih tunela pro¬ 
mjera 15 m, dužine 300 m, koji spajaju dovodni kanal 
dug 1200 m s odvodnim kanalom dugim 500 m. Isko¬ 
pano je u svemu 11,5 miliona m 3 granitne stijene (do- 

bijeni kamen služi za nasipanje brane). Kroz ovaj 
sistem kanala'i tunela potekla je rijeka koncem 1964. 

Nasipanje brane je počelo u januaru 1963. i do sada 
je dovršeno do kote +150 m (nad morem), izuzev gli¬ 
nenu jezgru, koja je približno na koti +135 m (si. 3). 

Ugradnja glinene jezgre se obavlja na uobičajen 
način. Propisani postotak vlage se kreće između 9 
i 13°/o (prema vrsti materijala). Komprimira se gume¬ 
nim valjcima (si. 4). U glinenoj jezgri su predviđene 
3 galerije za injektiranje i inspekciju. Dvije su na 
koti 127 m, treća je na koti 152 m. 



El. 6: Dovršeni su temelji za čitavu strojarnicu. Grade 
se temelji za prve četiri turbine 


Kad izgradnja glinene jezgre dođe do kote 152 m 
daljnji rad na jezgri će se obustaviti dok se ne dovrši 
injektiranje. 

Cijeni se da će za in’ektiranje trebati više od 600.000 
m 3 injekcione smjese. Plan je da se izbuše rupe pro¬ 
mjera 9 cm u tlocrtnoj udaljenosti 5 m. Na širinu 
zavjese od 40 m otpada u jednom redu 8 bušotina. Po 
jedna bušotina će se bušiti iz donjih galerija (na koti 
127 m), a ostalih 6 će se bušiti sa kote 152 m. Jedna 
kontrolna bušotina će polaziti od gornje galerije i sila- 
zit će do pješčanika na dubinu 145 m ispod dna rijeke 
(do kote minus 60 m). Pretpostavlja se da će toliko izno¬ 
siti maksimalna dubina bušotina. Druge će biti pliće 
(dvije će stati na koti +62 m, dvije na koti +5 m, 
a dvije na koti minus 40 m). Za probu je bušeno 7 bu¬ 
šotina do dubine +20 m. Bušenje je naišlo na teškoće 
sa samcima na dubini od -f 27 m; inače je teklo glatko. 


Prije injektiranja će se u bušotinu promjera 9 cm 
spustiti zaštitna cijev promjera 5 cm. Rupe na toj 
cijevi na svakih 30 cm visine pokrivene su gumenim 
prstenima koje injekciona smjesa pod pritiskom može 
otvoriti. Cijev za injektiranje, koja će biti utaknuta u 
zaštitnu cijev završava se komorom dužine 30 cm, da 
bi se u isti mah pritisak skoncentrirao na jednu seriju 
rupa. Predviđa se maksimalan pritisak od 60 at. 

Za slojeve od krupnog pijeska predviđa se injek¬ 
ciona smjesa od finomljevene ilovače i 5% cementa. 
Za pijesak srednjeg i finog zrna umjesto cementa će 
se dodavati bentonit, natrijev silikat ili natrijev alu- 
minat. U slojevima finog pijeska dvadesetak metara 
ispod korita rijeke izgleda da će bušotine biti gušće, 
na razmaku od 2,50 m. 

Za pripremu injekcione smjese u ogromnim koli¬ 
činama izrađena su dva komplicirana postrojenja. 
Jedno se zove »Matična tvornica«. Ono je smješteno na 
desnoj obali, gdje postoje dobre saobraćajne veze, a 
sastoji se od 6 linija za proizvodnju osnovnih materi¬ 
jala (dvije za ilovaču, dvije za bentonit i po jedna za 
natrijev silikat i natrijev aluminat) i tankova. Drugo 
postrojenje je smješteno na nizvodnoj peti brane (si. 5). 
U njemu će se obaviti konačno miješanje smjese i 
pumpati je na tačke upotrebe. 

I radovi na elektrani napreduju vrlo dobro. Temelji 
i donji dio elektrane, koja je 290 m duga i 75 m široka, 
posve su dovršeni (si. 6). U toku su radovi na temeljima 
za prva četiri generatora, snage 175 MW svaki. Taj 
dio elektrane je ograđen od vode, koja protječe kroz 
otvore rezervirane za preostalih 8 generatora. 

U elektranu će se ugraditi oko 500.000 m 3 betona. 
Oko 150 000 m 3 je ugrađeno u ulazne organe, 370.000 m 3 
u tunele. Ukupno, s raznim sitnijim radovima, 1,2 mi- 
liona m 3 betona. Betonara s 6 miješalica, kap. 85 m 3 
na sat ,pokazala se dovoljnom. Za ugradnju betona 
u strojarnicu služe 2 kabelska krana, za ulazne organe 
služe toranjske dizalice. 

Radove izvode egipatska i sovjetska poduzeća. Sa 
sovjetske strane radovima rukovodi inženjer A. P. 
Aleksandrov. 

Broj zaposlenih u posljednje dvije godine iznosio je 
oko 34.000, od toga 1200 sovjetskih inženjera i kvalifi¬ 
ciranih radnika. 

Do sada je u branu ugrađeno oko 50% od ukupno 
potrebnih 22 mil. m 3 lomljenog kamena, svih 15 mil. m 3 
pijeska i oko 35% od 3 mil. m 3 ilovače za jezgru i ho¬ 
rizontalni zastor. 

Očekuje se da će brana biti posve dovršeno 1967. 
god., a elektrana 1969. god. 

B. P. 

GRADI SE NAJVEĆA HIDROELEKTRANA 
NA PREPUMPAVANJE U SAD 
(Engineering News-Record, New York, april 1966) 

Električno poduzeće Philadelphia gradi na rijeci 
Susquehanna troškom od 80 miliona dolara elektranu 
na prepumpavanje snage 800 MW. To će biti, kad se 
dovrši, najveće postrojenje te vrste u SAD. 

U strojarnici na obali rijeke bit će smješteno 8 gene¬ 
ratora po 100 MW spojenih sa 8 reverzibilnih pumpa- 

-turbina. Dok jedinice budu radile kao pumpe, svaka 
će dizati 75 m 3 /sec vode u gornji rezervoar na radnu 
visinu od 130 m. Rezervoar će zatvarati nasuta kamena 
brana s nepropusnom jezgrom visine 80 m, sadržine 
4 mil. m 3 kamena i ilovače. Ukupan kapacitet rezer¬ 
voara će iznositi 75 mil. m 3 vode, od čega će biti isko¬ 
ristiv 41 mil. m 3 . Voda će se vraćati obrnutim putem 
kad elektrana bude proizvodila struju, što će, pred¬ 
vidivo, trajati 8 sati dnevno radnim danom, dok će se 
voda pumpati noću, nedjeljom i praznikom. 

Tlačne cijevi koje vode od pumpi-turbina u smjeru 
gornjeg rezervoara bit će spojene po dvije u jedan tu¬ 
nel, tako da se izvode u svemu 4 tunela. Horizontalni 
dio svakog tunela dužine 280 m prelazi u vertikalni 
tunel (okno) dužine 105 m, promjera 8,5 do 9 m. Tuneli 
će biti obloženi betonom. 

Izvedba vertikalnih okana je obavljena tako da je 
najprije u osi svakog okna, uz pomoć stručnjaka za 
bušenje nafte, izbušena vertikalna rupa promjera 
15 cm. Kroz nju je provučeno čelično uže, na koje je 
zavješena korpa za dva radnika, koji su miniranjem 
odozdo prema gore probili vertikalnu rupu promjera 
1,8 m. Zatim je uz pomoć vertikalnog uređaja za bu¬ 
šenje (džamba) sa 12 bušaća minirano odozgo i otvor 
tunela (okna) proširen na propisanu mjeru. Sada se 
betonira obloga pomoću čelične oplate ovješene na 
čelična užeta. Oplata služi ujedno kao radna platforma. 

Na gornjem rezervoaru predviđen je stalni (nepo¬ 
kretni) preljev dužine 60 m, koji će moći odvesti vode 
koje se slivaju s okolnih brda i u slučaju kad kod pu¬ 
nog rezervoara svih 8 turbina prestane radom . 

Očekuje se da će elektrana ući u pogon u julu 1967. 

B. P. 

ŽELJEZNICA ĆE SE POMICATI 
ZAJEDNO S UDARCIMA ZEMLJOTRESA 
(Engineering News-Record, New York, april 1966) 

Najvažniji problem za inženjere ekspresnog trans¬ 
portnog sistema koji se gradi na terenu zaljeva San 
Francisco jest kako zaštititi željezničku mrežu, koja će 
stajati jednu milijardu dolara, od razornih zemljo¬ 
tresa. 

Željeznička mreža dužine 120 km obuhvaća konven¬ 
cionalne tunele, pruge u nivou i iznad zemlje, te naj¬ 
duži na svijetu tunel ispod mora u zaljevu između San 
Francisca i Oaklanda (si. 1). 

Čitava mreža leži u području rasjekline San Anđrea, 
koja je bila centar katastrofalnog potresa iz 1906, i 
rasjekline Hayward, koja je prouzročila snažne potrese 
u 1836. i 1868. god. Jedna željeznička linija presijeca 
i najjužniji dio sada relativno neaktivne pukotine 
Calaveras. 

Konzultenti, stručnjaci iz tri od najvećih projektnih 
biroa u SAD (Bechtel, Parsons, Tudor), mišljenja su 
da bi izgradnja objekata, koji bi bili u stanju da pruže 
otpor silama koje se oslobađaju kod katastrofalnih 
potresa, iziskivala dimenzije i troškove Keopsove pira¬ 
mide. Zato oni traže rješenje u tom da se željeznička 
mreža pomiče zajedno s udarcima potresa, da se pro¬ 
jektiraju objekti koji će moći preuzeti deformacije 
prouzrokovane potresima a da pri tom ne pretrpe 
trajnu štetnu iskrivljenost. 


Podmorski tunel čije je građenje počelo, 
izaziva najveće diskusije. Prema generalnom projektu 
tunel je kontinuirana cijev oko 5,5 km duga, koja lebdi 
u mekim aluvijalnim naslagama. 



SI. 1: Tri rasjeline ugrožavat će brzi transoprtni sistem 
dužine 120 km 


Nasuprot uobičajenoj praksi, glavni je zahtjev pro¬ 
jekta da treba izbjeći čvrsto građevno tlo da bi cijev 
na čitavoj dužini lebdila u jednolikom mekom terenu, 
a ne da visi na vršcima pećine koji strše kroz aluvijalni 
nanos. Na takvom vršku cijev bi mogla da se zakotvi, 
deformacije bi se skoncentrirale na kraće dužine i štete 
od potresa povećale. 

Cijev zapravo ne siječe ni jednu veliku aktivnu pu¬ 
kotinu ali su eksperti uzeli u obzir mogućnost stvaranja 
sekundarnih pukotina ispod zaljeva ili postepeno pre- 
obličavanje čitavog geološkog masiva između pukotina 
Hayward i San Andrea. 

Veću zabrinutost izaziva mogućnost da se meki mulj 
u zaljevu prelomi na površini ili ispod površine, kao 
što je to bilo kod zemljotresa iz 1906. Ispitivanja su 
pokazala da čvrstoća mulja ispod površine brzo raste 
i da se eventualni lomovi u mekom materijalu neće 
pojaviti na dubini dovoljnoj da ošteti cijev. 

Niz seizmometara ukopanih prije šest godina u pe¬ 
ćinu i nanos bilježio je vibracije tla. Iako u tom periodu 
nije u zaljevu bilo jačih potresa, prikupljeni podaci 
su pomogli da se utvrdi odnos između intenziteta po¬ 
micanja u pećini i pomicanja u nanosu. 

Radi provjere analitičkih metoda razrađenih za pret- 
kazivanje pomaka cijevi obavljana su i ispitivanja na 
modelu. 

Težina cijevi, zajedno s materijalom kojim će biti 
ponovo zasuta građevna jama, projektirana je samo 
neznatno većom od težine originalnog tla da bi se tako 
što više smanjio dinamički diskontinuitet. 

Cijev će biti izvedena kao kontinuirana čelična lju¬ 
ska obložena betonom. Smatra se da bi potresni valovi 
mogli da izduže cijev toliko da se pojavi vlačni napon 
7 do 14 kg/cm 2 , kojeg cijevi od prednapregnutog betona 
na spojevima ne bi mogle da preuzmu. 

Na sastavima s ventilacionim stanicama na obadva 
kraja cijevi deformacije će apsorbirati elastični spojevi 
iz neopren gume. Ti spojevi će dozvoliti uzdužna po¬ 
micanja 15 cm te rotacione i poprečne pomake. 

Tunel kroz aktivnu pukotinu. Teški lo¬ 
movi zemlje predstavljaju ozbiljnu opasnost jedino u 
tunelu koji se upravo gradi kroz brežuljke Berkeley 
u zoni Hayward. U uzajamnoj udaljenosti od 30 m 
grade se dva paralelna jednokolosječna tunela dužine 
5 km, s nadslojem pećine do 180 m. 

Tuneli prolaze kroz 19 različitih razlomljenih i oštro 
nagnutih pećinskih formacija. Naročito je opasan pojas 
koji leži neposredno nad pukotinom Hayward. Tu su 
moguće deformacije ili nagle, za vrijeme samog po¬ 
tresa, ili postepeno, uslijed tektonskog puzanja terena. 

Jedino što je projektantima preostalo u tim uslo- 
vima jest to da tunele izvedu za 30 cm šire (svijetlog 
promjera 5,30 m umjesto normalnih 5 m), kako bi se 
u slučaju krivljenja tunela trasa kolosijeka mogla kori¬ 
girati umetanjem blagih kontra krivina. 

Konvencionalni tuneli. Dužina podzemnih 
građevina, stanica i tunela, iznosit će oko 19 km. Tuneli 
su kružnog ili pravokutnog presjeka, stanice pravokut¬ 
nog. Građevine će ležati uglavnom u slegnutom pijesku 
koji je krut, uspoređen s građevinama, i one će se prosto 
prilagoditi deformacijama tla. 

U vezi s potresima projektanti su uzeli u obzir dva 
tipa deformacija tla: savijanje i smik. Prema mjere¬ 
njima i računima potresni valovi mogu dovesti do za- 


krivljenja građevina polumjera 160 km u mekom tlu 
i 800 do 1000 km u gustom tlu, pa će dopunska napre¬ 
zanja uslijed savijanja biti minimalna. Analize su po¬ 
kazale da su i deformacije uslijed smika od malog 
značenja za sigurnost građevina. 



SI. 2: Brtvenje na spojevima tekuće trase tunela 
i stanica 


Tuneli će biti obloženi čeličnim segmentima dužine 
3 m, širine 75 cm. Obloga zajedno s rebrima je samo 
15 cm debela i zato vrlo savitljiva u odnosu na pomake 
tla. Svaki segment se mora spojiti vijcima sa svim su¬ 
sjednim segmentima u uzdužnom i poprečnom smjeru 
da bi se osiguralo prenošenje dopunskih naprezanja 
kod potresa i sačuvala nepropusnost na vodu. 

Najteže je bilo riješiti pitanje spoja tankih, savi¬ 
tljivih sekcija tunela s relativno masivnim stanicama 
od betona. Odlučeno je da se spojevi izvedu pomoću 
čeličnih obruča učvršćenih na portale stanica, a ne¬ 
propusnost da se osigura ekspandiranim polistirenom 



; 




SI. 3: Željeznica na stupovima 

i neoprenskim prstenom za brtvljenje (si. 2). Ta dija¬ 
fragma će apsorbirati sve deformacije koje nisu zajed¬ 
ničke jednoj i drugoj građevini. 



SI. 4: Moždanici m apsorbiraju pokrete nosača 

Pruga nad zemljom je ukupne dužine 40 km. 
To je dvokolosječna pruga, od koje svaki kolosijek nose 
zasebni prosti nosači raspona 21 m (ali ih ima i većeg 
raspona, sve do 30 m), smješteni na visinu 4,5 do 11 m 
nad zemljom na stupove T oblika (si. 3). Nosači su tra- 
peznog presjeka i izvedeni su alternativno od predna- 
pregnutog betona ili od čelika i betona. 


Kod statičkog računa projektanti su primijenili kri¬ 
terije koje su sami izveli iz preporuka za građenje u 
potresnim zanoma Udruženja konstruktera u Califor- 
niji. Pokazalo se da je dovoljno neznatno povećati ar¬ 
maturu izračunatu na osnovu vjetra, stalnog i pomičnog 
opterećenja da bi se udovoljilo kriterijima za potresne 
zone. 

Nosači leže na elastomeričkim ležajima postavlje¬ 
nim na gornju gredu stupova (si. 4). Sistem horizontal¬ 
nih i vertikalnih možđanika osigurava položaj nosača 
na stupovima kod potresa, dozvoljava progibanje no¬ 
sača pod pokretnim opterećenjem i toplinsko dilati- 
ranje, te sprečava deformacije šina nad stupovima. 

Horizontalni čelični moždanik presjeka 13 X 13 cm, 
koji je zabetoniran u nosač nad pokretnim ležajem, 
ulazi u završni blok dužine 60 cm, koji se betonira na 
licu mjesta kad su susjedni nosači već postavljeni. U 
završeni blok je ugrađena kutija obložena elastomerič- 
kom ispunom iznad i ispod možđanika, čime je omo¬ 
gućena rotacija i progibanje. 

Slične su izrade i vertikalni moždanici koji su za¬ 
betonirani u gornju gredu stupa i ulaze u završni blok. 

Kao što se vidi, u seizmičkim područjima su, pored 
striktnih znanja, iskustvo i intuicija neocjenjivi ele¬ 
menti uspješnog projektiranja. 

B. P. 


Bibliografija _ 

TEHNIČKA ENCIKLOPEDIJA — 2 SVEZAK 

Jugoslavenski leksikografski zavod u Zagrebu izdao 
je polovicom juna 1966. dugo očekivani drugi svezak 
»Tehničke enciklopedije«. Koliko je kvalitet prvog sve¬ 
ska te edicije naišao na jednodušnu pohvalu i priznanje 
njenih pretplatnika i povećao njihov broj (vidi »Gra¬ 
đevinar« br. 2 za 1964), toliko je neizlaženje drugog 
sveska izazvalo neke prigovore. Dosadašnje iskustvo 
u radu na jednoj suvremenoj tehničkoj enciklopediji 
pokazalo je da je zadatak koji treba obaviti mnogo 
složeniji nego što se pretpostavljalo, kad je u Leksiko¬ 
grafskom zavodu donesena odluka o broju njenih sve¬ 
zaka i tempu objavljivanja. Enciklopedija takve vrste 
kao što je ova, zahtijeva goleme napore velikog broja 
naučnih radnika i vrhunskih stručnjaka svih područja 
nauke i tehnike. U našoj zemlji naučno-tehnički kadar 
je relativno mlad i ne suviše brojan, vrhunski tehnički 
stručnjaci prezauzeti su svojim redovnim poslovima, 
a sastaviti redakciju s takvim brojem stalnih redaktora, 
koji bi mogao u mnogo kraće vrijeme pripremiti ruko¬ 
pise za štampu — pokazalo se u našim prilikama objek¬ 
tivno nemogućim. Kad čitaoci gledaju gotovu knjigu 
i s pohvalom ističu nivo članaka, odsutnost grešaka, 
kvalitet štampe i bogatstvo ilustracija — malo tko od 
njih sluti, koliki su napori uloženi u internoj redakciji 
da bi se iz često vrlo sirovog materijala izgradio takav 
kvalitet. 

Dokaz postojanja interesa za Tehničku enciklopediju 
je činjenica da je 25.000 prvobitno odštampanih primje¬ 
raka prvog sveska bilo rasprodato u roku od nekoliko 


mjeseci, pa je trebalo naknadno štampati 15.000 pri¬ 
mjeraka i tako povisiti naknadu na 40.000 primjeraka. 

Upravo izašli 2. svezak Tehničke enciklopedije obu¬ 
hvaća na 676 stranica pojmove od »Beton« do »Crep«, 
ukupno 44 članaka s 1383 slike u tekstu. 

Tehnička enciklopedija razlikuje se od svih dosad 
bilo gdje izdatih edicija te vrste, tj. niti je leksikon 
u kojem se velik broj tehničkih pojmova nanizanih 
alfabetskim redom, u razmjerno kratkim člancima 
objašnjavaju, niti je sva materija jedne struke sistemat¬ 
ski obrađena u odvojenim dijelovima cjeline, nego je 
to neka sredina između ta dva ekstrema, jedna alfa- 
betizirana zbirka enciklopedijskih jedinica, koje po po¬ 
trebi zauzimaju oblik monografije. Pojedini svesci takve 
enciklopedije nezavisniji su jedan od drugog, nego sve¬ 
sci leksikona i sporije izlaženje njezino manje djeluje 
na praktičnu vrijednost i upotrebljivost već izašlih 
svezaka. 

Materija nekih članaka iz oblasti građevinarstva 
obrađena je u našoj stručnoj literaturi ovdje prvi put 
uopće ili prvi put u ovom opsegu. 

Članci su bogato ilustrirani; navedeni broj slika ne 
daje sasvim pravilnu sliku o bogatstvu ilustracija, jer 
su kao jedna slika računate i ilustracije koje zauzimaju 
po više stranica. Više će možda reći podatak da je izra¬ 
đeno za taj svezak preko 2000 klišeja. Osim ilustracija 
u tekstu u ovom svesku ima i 4 lista priloga u boji 
i 40 stranica priloga u bakrotisku. 

Na izradi ovog sveska surađivalo je 55 suradnika 
iz 4 naše republike. 

Prevladavajući nemale objektivne teškoće Jugosla¬ 
venski leksikografski zavod nastavlja s izdavanjem jed¬ 
nog djela, za koje je zanimanje javnosti izvanredno ve¬ 
liko i kojem je u izgradnji naše tehničke kulture bez 
sumnje namijenjena značajna uloga. 

Iz oblasti građevinarstva i arhitekture navodimo 
opseg članaka kako slijedi: 

Beton : Autor Prof. dr ing. Julije Hahamović, Sa¬ 
rajevo. 17 stranica teksta i 24 slike. Članak sadrži: defi¬ 
nicije, vrste betona, sastojci betona i njihova priprema 
(cement, voda, dodatna sredstva, kameni agregat) sprav- 
ljanje betona, transport betona, ugrađivanje betona, oso¬ 
bine betona i njihovo ispitivanje, laki betoni, betonski 
industrijski proizvodi i montažni elementi. 

Betonske konstrukcije: Autor prof. dr ing. 
Srđan Turk, Ljubljana. 5 stranica teksta i 10 crteža — 
uvod, primjena betonskih konstrukcija, opće konstruk¬ 
tivne karakteristike, vrste betonskih konstrukcija. 

Bitumen : Autori ing. Marijan Gabrić, Zagreb, 
ing. Viktor Kranjčec, Zagreb, dr ing. Aleksandar Sole, 
Zagreb. 6 stranica teksta i 9 crteža — kemijski sastav, 
fizikalna i kemijska svojstva bitumena, proizvodnja 
asfaltnog bitumena, vrste asfaltnih bitumena, prera¬ 
đevine bitumena, primjena asfaltnog bitumena, ispiti¬ 
vanja. 

Brane (vodojaže, pregrade): Autor prof. 
ing. Stjepan Mikulec, Sarajevo. 15 stranica teksta, 36 
crteža i 16 slika u bakrotisku — niske brane, visoke 
brane, proračun brana, građenje brana, organi za eva¬ 
kuaciju velikih voda i ostali objekti, injekcione zavjese 
i konsolidacioni radovi, istražni radovi, rušenje brana. 

Brane, osmatranja: Autori ing. Petar Stojić, 
Sarajevo i prof. ing. Franjo Rudi, Ljubljana. 12 stranica 
teksta, 43 slike i crteža — mehaničke i optičke metode 
osmatranja, električne i elektroakustične metode osma¬ 
tranja, geofizičke metode osmatranja, specijalne fizičke 
metode osmatranja, geodetske metode osmatranja, slu¬ 
žba osmatranja. 

Bujice: Autor prof. ing. Josip Bać, Sarajevo. 
6 stranica teksta i 15 crteža — bujično područje, podjela 
bujica, porijeklo nanosa, mjere za saniranje, građevin¬ 
ski i šumskokulturni radovi. 

Bunari: Autor prof. ing. Aleksandar Trumić, Sa¬ 
rajevo. 3 stranice teksta i 8 crteža — podjela bunara, 
strujanje vode, proračun bunara, napajanje bunara, 
konstrukcije bunara, zaštita vode u bunaru. 

Bušači čekići: Autor prof. ing. Ivan Arar, Za¬ 
greb. 2 stranice teksta i 5 crteža. 

Bušenje na veliku dubinu (dubinsko 
bušenje): Autor prof. ing. Svetislav Lazić, Zagreb. 
11 stranica teksta, 17 crteža i 4 slike u bakrotisku — po¬ 
strojenja za bušenje, metode bušenja, tehnološki procesi 
bušenja, osvajanje bušotine, napucavanje bušotine. 

Cementi : Autor dr ing. Josip Dreksler, Zagreb. 

6 stranica teksta, 5 crteža i 4 slike u bakrotisku — vrste 
c.merta, fabrikacija portland cementa, sastav portland 
cementa. 

Cesta (drum): Autori: ing. Vladimir Bedeković, 
Zagreb, prof. ing. Miloš Crvčanin, Sarajevo, prof. ing. 
Živorad Đukić, Beograd, ing. Mirko Fućkan, Zagreb, 
Ing. Aron Kamhi, Sarajevo, ing. Stjepan Lamer, Zagreb, 
prof. ing. Isak Papo, Sarajevo, ing. Vjekoslav Sajko, 
Zagreb, ing. Dobrivoje Stevanović, Beograd, prof. dr ing. 


Branko Žnidaršić, Ljubljana. 36 stranica teksta, 4 ta¬ 
blice, 115 crteža i slika i 12 slika u bakrotisku. Sadržaj 
u izvodu: uvod, kretanje motornih vozila po cestama, 
trasiranje ceste, kolovoz ceste, oprema ceste, održa¬ 
vanje ceste, jugoslavenska cestovna mreža, međuna¬ 
rodni putovi, literatura. 

Cestovni saobraćaj: Autor prof. ing. Emil 
Janaček, Sarajevo. 4 stranice teksta, 11 tablica i 2 slike. 
Sadrži: podjelu cestovnog saobraćaja, saobraćajne veli¬ 
čine, utjecaji na cestovni saobraćaj, sigurnost saobra¬ 
ćaja, troškovi cestovnog saobraćaja, saobraćajna stati¬ 
stika, saobraćajna karta, cestovno zakonodavstvo. 

Crijep: Autor prof. dr ing. Julije Hahamović, 
Sarajevo. 2 stranice teksta i 3 slike. Sadrži: proizvodnju 
i vrste crijepa, pokrivanje krova crijepom, ispitivanje 
crijepa. 

Pozdravljajući izlazak 2. sveska Tehničke enciklo¬ 
pedije, ovako sadržajnog iz oblasti građevinarstva i 
arhitekture, želimo izdavačima daljnji uspjeh — uz že¬ 
lju skorog izlaska nastavnih šest svezaka, kojeg diktira 
brzi razvoj tehnike. 

Milan Jančiković 

EBERHARD DEUTSCHMANN, EINRICHTUNG UND 
MASCHINELLE AUSRttSTUNG DER BAUSTELLE 
(UREĐENJE I OPREMA MAH ANIZACIJOM 
GRADILIŠTA) 

U izdanju B. G. Teubner Verlagsgesellschaft, Leip- 
zig, DR Njemačka izašla je iz štampe knjiga pod gor¬ 
njim naslovom. Knjiga ima 104 stranice formata 12 X 
X 19 cm, 100 slika, crteža i tabela. Cijena 6,90 DM. 

Autor daje pregled suvremene organizacije i meha¬ 
nizacije gradilišta visokogradnje. Tabele u tekstu služe 
kao podloga za građevno-tehnološko projektiranje. Knji¬ 
ga ukazuje na mogućnost izbora odgovarajuće meha¬ 
nizacije i sadrži osnovne pokazatelje za izračunavanje 
troškova pogona strojeva. 

Izvodni sadržaj knjige: 

I. Uređenje gradilišta: opća načela, komunikacije 
gradilišta, skladišta, načini uskladištenja raznih mate¬ 
rijala, snabdijevanje gradilišta električnom strujom, 
vodom, parom, i komprimiranim zrakom, uprava gradi¬ 
lišta, smještaj radnika, kantina i ostalo. 

H. Oprema gradilišta mehanizacijom: strojevi za ze¬ 
mljane radove, strojevi za spra vijanje i ugradbu betona 
i žbuke, strojevi za unutrašnji transport i montažne 
radove, mala mehanizacija za završne radove, oprema 
za rad zimi. 

Na kraju knjige dat je opsežan popis literature iz 
područja organizacije i mehanizacije gradilišta. 

M. Jančiković 

MILAN JANČIKOVIĆ, GRAĐEVNA MEHANIZACI¬ 
JA, I 

U izdanju Više tehničke škole za građevnu indu¬ 
striju u Bedekovčini nedavno je izašla knjiga pod gor¬ 
njim naslovom. Knjiga je autorizirani udžbenik za 
studente III i IV semestra, tj. namijenjena je budućim 
pogonskim inženjerima građevinarstva i građevne indu¬ 
strije, ali i široj građevnoj javnosti, posebno inženjerima 
i tehničarima, te strojarskim poslovođama građevnih 
i montažno industrijskih pogona. 

Knjiga je formata 17,5 X 24 cm, ima 208 stranica, 
211 slika i crteža, te XII tabelarnih priloga. 

Izvodni sadržaj je ovaj: 

Predgovor. 

Mišljenja recenzenata: prof. dr ing. Zlatka Kostren- 
čića i dipl. ing. Vladimira Šilharda. 

I. Stanje i razvoj građevinarstva: 

Položaj građevinarstva u privredi, kretanje građevne 
proizvodnje, kapaciteti građevinarstva, raspored ka¬ 
paciteta, opremljenost mehanizacijom, koeficijent opre¬ 
mljenosti, koeficijent energije, struktura kadrova i škol¬ 
stva u građevinarstvu. 

II. Uvod u građevnu mehanizaciju: 

Osnovne karakteristike građevne proizvodnje, ka¬ 
rakteristika građevnog proizvoda i proizvodnih snaga, 
oprema i pribor uz mehanizaciju, značaj i uloga meha¬ 
nizacije, fond radnog vremena, ekonomičan broj sati za 
pojedine strojeve, značaj i uloga upravljača stroja, 
klasifikacija strojeva, struktura i popis zanimanja gra¬ 
đevnih strojara, načela o upotrebi mehanizacije. 

III. Mehanizacija u visokogradnji — posebno kod 
montažnog građenja: 

A. Strojevi i postrojenja za usitnjavanje, sortiranje 
i pranje kamenog agregata: drobilice, mlinovi, sita, 
uređaji za pranje i hranjenje, hidraulični separatori i 
klasifikatori, postrojenja za proizvodnju i uskladištenje 
agregata. 

B. Transport i uskladištenje cementa i ostalih mate¬ 
rijala: općenito o transportu i uskladištenju cementa, 
rinfuzni prevoz i silaža, paletizacija i ambalaža u gra¬ 
đevnoj industriji. 

C. Strojevi i postrojenja za spravljanje betona: 
uvodna razmatranja i opća podjela strojeva, gradilišne 
betonare, tvornice betona, betonske miješalice — gra¬ 
vitacione, prisilne, kontinualne i dvofazne, zaključci 


o primjeni miješalica, uređaji i vage za doziranje, stro¬ 
jevi i postrojenja za betonske prefabrikate, oplate, skele 
i podupirači. 

D. Transport betona i prefabrikata (prenosila, dizala 
i vozila): o unutrašnjem transportu općenito, transportni 
beton, osovinska vozila, dizalice, kranovi i transportne 
trake, betonske pumpe, pneumatski transport betona. 

E. Obrada betona: energetski strojevi, pneumatski 
strojevi i alati, strojevi za nabijanje, strojevi za vibri- 
ranje, strojevi za žbukanje i torkretiranje, strojevi za 
cementne injekcije, strojevi za sječenje, savijanje i tač- 
kasto varenje armature, uređaji za parenje i grijanje 
agregata i betona, tvornička postrojenja kod monta¬ 
žnog građenja, automatizacija i regulaciona tehnika kod 
betonara. 

Na kraju knjige bat je popis domaće i strane lite¬ 
rature iz oblasti građevne mehanizacije, a u posebnim 
tabelarnim prilozima prokazan je: 

— prosječan broj radnih dana u SRH po mjesecima 
i klimatskim zonama, 

— fond radnog vremena mehanizacije, 

— razvoj opremljenosti mehanizacijom 1956—1963, 

— popis zanimanja u građevinarstvu, 

— zrnatost kamenih agregata i nazivi po DIN, 

— računske zapreminske težine kamena i kutovi 
nagiba u rastresitom stanju, 

—geološka podjela i vrste stijena, 

— mineraloška skala tvrdoće, 

— odnosi nagiba 1 + x u postocima i stupnjevima, i 

— opći pokazatelji i normativi u stambenoj izgradnji. 

Izlaskom ove knjige obogaćena je inače oskudna 
stručna literatura iz oblasti građevne mehanizacije. 

Knjiga se može nabaviti kod Centra za izobrazbu 
kadrova građevne industrije u Bedevčini kod Zagreba. 

A. Nejašmić 


Iz Saveza građevnih inženjera i tehničara Hrvatske 



ZAKLJUČCI SAVJETOVANJA O GRAĐEVINSKOJ 
REGULATIVI 

(Održanog 17, 18. juna 1966. u Zagrebu) 

Jugoslavensko društvo građevinskih konstruktora, 
na svojem radnom savjetovanju održanom u Zagrebu 
16, 17. juna 1966. godine, analiziralo je stanje naše 
tehničke regulative za konstrukcije u građevinarstvu, 
pa je, na osnovu diskusije na sastanku, došlo do ovih 
zaključaka: 

1. U radu građevinskih konstruktora potrebni su 
propisi kojima će se postići potrebna sigurnost javnih 
objekata. Donošenje takve regulative je prijeko po¬ 
trebno ne samo zbog što ekonomičnijeg i svrsishodnijeg 
građenja, nego i zbog zaštite ljudskih života i dobara. 
Potrebno je odrediti način na koji će biti zagarantirano 
postizavanje sigurnih konstrukcija objekata. 

2. Savez građevinskih inženjera i tehničara (SGIT) 
po mišljenju Društva konstruktora može i treba da 
primi na sebe obavezu rukovođenja u radu na dono¬ 


šenju i sprovođenju te poštivanju tehničkih propisa i u 
ovoj oblasti građevinarstva, stoga je potrebna tačna 
analiza postojećih propisa, odnosno utjecaja sadanjeg 
stanja nedovoljne regulative, na uspješan rad i razvoj 
u konstrukterskoj domeni građevinarstva, da bi se mje¬ 
rodavnim faktorima pružila jasna slika o opravdanosti 
razloga, da se donesu dovoljno detaljirani propisi i da 
upravo SGIT bude nosilac rada na izradi i sprovođenju 
regulative. 

3. Savez građevinskih inženjera i tehničara treba ja¬ 
sno da stavi do znanja svojim specijaliziranim dru¬ 
štvima da sadanji neorganizirani i pojedinačni način 
donošenja propisa ne može biti podesna osnova za 
uspješno obavljanje širokog zadatka donošenja kom¬ 
pletne regulative. 

U radu na propisima treba uspostaviti logični pri¬ 
oritet po sadržaju propisa kako bi se izbjegla potreba 
naknadnih korekcija, i nije ispravno orijentirati se na 
ono što se časovito čini aktuelnim. U prvom je redu 

potrebno na svim područjima odrediti opće smjernice 
i okvire, te fiksirati koji se stepen opće sigurnosti za 
pojedine konstrukcije i objekte traži. 

4. Specijalizirano Društvo konstruktora mora na se¬ 
be primiti obavezu da osigura za te radove dovoljan 
broj stručnjaka. Upravo naše društvo obuhvaća struč¬ 
njake sa ukupnog područja građevinskog konstrukter- 
stva: stručnjake teoretičare, projektante, stručnjake za 
laboratorijske radove i studije, stručnjake izvođače na¬ 
ših objekata i stručnjake konstruktere u administraciji. 
Ono jedino obuhvaća takve stručnjake za sve vrsti gra¬ 
đevinskih materijala i sve vrsti objekata i načina 
izgradnje, pa može da na najširoj stručnoj osnovi orga¬ 
nizira suradnju svih potrebnih eksperata, za studije, 
projektiranje, izgradnju, nadzor, ispitivanje i održa¬ 
vanje . 

5. Rad članova našeg društva na izradi propisa i nji¬ 
hovom sprovođenju u život ne može i ne smije imati 
volonterski karakter provizornog i proizvoljnog tipa, 
nego za te radove odabrani stručnjaci moraju imati 
osigurano radno vrijeme tretirano kao normalna nji¬ 
hova zaduženja. U tom će slučaju Društvo moći pružiti 
dovoljne garancije za obavljanje svih stručnih poslova 
na tome zadatku. 

6. S prijemom stalnih obaveza SGIT, a prema tome 
i specijalizirana Društva, kao što je naše, mora primiti 
i stalne odgovarajuće materijalne osnove i garancije za 
organizirani kontinuirani rad na tome poslu. 

7. Uviđa se potreba da se propisi i izrada propisa 
grupira na ova područja: 

7.1 Propisi o materijalima i temeljenju 

7.2 Propisi o opterećenjima i o projektiranju inže¬ 
njerskih konstrukcija 

7.3 Propisi o izvođenju i zaštiti inženjerskih kon¬ 
strukcija 

7.4 Propisi o ispitivanju gotovih konstrukcija, prob¬ 
nim opterećenjima i o održavanju konstrukcija. 

8. Prilikom izrade propisa i zahvata u pojedinu ma¬ 
teriju potrebno je odmah osigurati suradnju projekta¬ 
nata i izvođača, da bi se proces nastajanja objekata mo¬ 
gao optimalno obuhvatiti do njegovog završetka. 

9. Pri izradi propisa potrebno je voditi računa o 
mogućnosti sprovođenja pojedinih odredaba u svim 
krajevima naše zemlje. 

10. U svakom propisu mora se odrediti sankcije za 
slučaj nepoštivanja tih propisa, te forume, putem kojih 
će se u takovim slučajevima postupati. 

11. Da bi se tehnička regulativa mogla putem dru¬ 
štvenih stručnih foruma sprovesti u život, potrebno je 
istodobno s donošenjem tih mjera formirati popise 
stručnjaka koji mogu obavljati revizije, koji mogu 
biti inspektori i članovi raznih komisija. Društvo kon¬ 
struktora treba i može na sebe preuzeti taj zadatak, 
pa je potrebno sugerirati investitorima i drugim nadle¬ 
žnim organima da samo tim putem angažiraju potrebne 
eksperte za te svrhe. 

Da bi se dobilo nove propise sa što širim učešćem 
stručnjaka potrebno je još prije izrade pojedinih pro¬ 
pisa održati savjetovanja o tim propisima te sakupiti 


potrebne sugestije i materijal, tako da se kasnije ne 
treba u osnovi govoriti o opsegu i načinu kojim će se 
obuhvatiti pojedine propise. 

Preporuča se u tome radu pridržavanje što širih de¬ 
mokratskih metoda sudjelovanja stručnjaka širom ze¬ 
mlje i to na način kojim će biti takva suradnja zaista 
zagarantirana. 

Komisija za izradu zaključaka: 

Prof. dr ing. V. Juranović, 
prof. ing. Erega, prof. ing. Ton- 
ković, prof. dr ing. O. Werner, 
ing. Molčanov, ing. Milčić, ing. 
M. Ljubi 


EKSKURZIJA VISE TEHNIČKE ŠKOLE 
ZA GRAĐEVNU INDUSTRIJU IZ BEDEKOVClNE 
U AUSTRIJU, CEHOSLOVACKU I MAĐARSKU 

Na završetku školske godine 1965/66. dio profesora 
i apsolvenata Više tehničke škole za građevnu indu¬ 
striju u Bedekovčini poduzeli su uobičajenu stručnu 
ekskurziju — ovog puta u Austriju, Čehoslovačku i 
Mađarsku. 

Cilj ekskurzije je bio upoznavanje i izmjena isku¬ 
stava sa sličnim školama dotičnih država i poznatim 
tvornicama betonskih prefabrikata, ekspandirane gline, 
ciglarstva, keramike i porcelana. 

Na ekskurziji je sudjelovalo 28 osoba, koje su auto¬ 
busom za 15 dana putovanja prešli oko 2500 km na 
relaciji: Zagreb—Graz—Semering—Beč—Prag—Karlove 
Vari—Plzen—Brno—Bratislava—Budimpešta — Balaton 
—Zagreb. 

U svim gradovima razgledane su kulturno-historij- 
ske znamenitosti, posebno u Beču, Pragu i Budimpešti. 

Iz stručnog dijela putovanja spominjemo: 

U Beču: razgledanje tvornice montažnih stanova, go¬ 
tovih stambenih naselja u montažnom građenju, rje¬ 
šenje novog cestovnog saobraćajnog čvora na sjevernom 
ulazu u Beč, razgledanja »Stadthalle« i dr. 

U Pragu je održan u ministarstvu prosvjete i kul¬ 
ture sastanak o organizaciji stručnog školstva građevi¬ 
narstva i građevne industrije u ČSSR. 

U Karlovim Varima, kao svjetskom poznatom cen¬ 
tru keramike i porcelanske industrije, pregledana je 
keramička škola, jedna tvornica porcelana, jedna tvor¬ 
nica ekspandirane gline (keramzita) i nadasve zname¬ 
niti povijesni muzej porcelana. 

U Brnu je posječeno Udruženje opekarske industrije 
ČSSR, gdje je dobivena cjelokupna dokumentacija o 
proizvođačima i asortimanu te industrije. 

Predviđena posjeta Visokoj školi za građevne mate¬ 
rijale u Bratislavi nije se zbog ljetnih ferija ostvarila. 

Tako je i ove godine praksa o održavanju stručnih 
ekskurzija u inostranstvu bila korisna, kao što su to 
pokazale ranije ekskurzije: 1964. u Pariš na Međuna¬ 
rodnu izložbu građevnih materijala, 1965. u Mainz na 
Međunarodnu izložbu »Fertigbau« o montažnom gra¬ 
đenju. 

M. Jančiković 





»JUGOBETON« 

GRAĐEVNO INDUSTRIJSKO I MONTAŽNO PODUZEĆE 


ZAGREB 

remetineCka cesta loe 

TELEFON r 53-046 

IZVODI 

Industrijske objekte raspona do 38 na, 
centrifugirane dalekovodu« stupove, 
prednapregnute željezničke pragove i 
ostale konstrukcije iz pređnapregnutog, 
armiranog, centrifugiranog i lijevanog 
betona 

GRAĐEVINSKO PODUZEĆE 





ZAGREB - SMICIKLASOVA 23/11 
TELEFON: 410-322, 410-234 


Projektiramo i izvodimo sve vrste obje¬ 
kata niskogradnje i visokogradnje. 
Raspolažemo vlastitim projektnim biro¬ 
om, potrebnom suvremenom 
mehanizacijom, odgovarajućim struč¬ 
nim kadrom i dugogodišnjim radnim 
iskustvom. 


Suvremena mehanizacija kojom raspo¬ 
lažemo omogućuje nam brzo i 
kvalitetno izvođenje radova niskograd¬ 
nje i visokogradnje. 

Izgradnju i rekonstrukciju vaših indu¬ 
strijskih objekata povjerite našem 
poduzeću. 

I „TEMPO" I 


GRAĐEVNO PODUZEĆE, ZAGREB 

BOŠKOVIĆEVA 5, TEL. 23-161 



- izvodi sve vrste građevinskih radova visoko i niskogradnje, 

- poduzeće je specijalizirano za izgradnju stanova i proizvodi stanove 
za tržište, 

* . i 

- sve projekte za stanove i stambena naselja izrađujemo u vlastitom 
Projektnom birou, 

- normalnu opeku i tankostijene opekarske proizvode proizvodimo 
u vlastitoj Ciglani, 

- u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 
vozilima na gradnje i po narudžbi ugrađujemo, 

»P LO Č E« 

GRAĐEVNO PODUZEĆE 

PLOČE 


IZVODI I PROJEKTIRA SVE VRSTE 
GRAĐEVNIH RADOVA: 
VISOKOGRADNJE 
NISKOGRADNJE 

POMORSKOG GRAĐEVINARSTVA 


»BETON« 

GRAĐEVINSKO PODUZEĆE 

METKOVIĆ 


IZVODI SVE VRSTE GRAĐEVINSKIH RADOVA 
VISOKOGRADNJE I NISKOGRADNJE 

Čitajte Građevinar! 

Surađujte u Građevinaru! 
Oglašujte u Građevinaru! 




GRAĐEVNO PODUZEĆE 

MAKARSKA 


»GRADITELJ« 

Građevno poduzeće 

DUBROVNIK 

Radnička cesta 18 



Telefoni - direktor 240 

— komercijalni 245, 304 

- skladište i pogon 210 


Gruška obala br. 25 

Telefoni: 30-50, 30-51, 30-52 i 30-53 

/ 



Izvodi sve vrste radova visokogradnje i niskogradnje, 
kao i hotelske i industrijske objekte. Posjeduje vlastiti 
vozni park, mehaničarsku i stolarsku radionicu, te 
pogon za proizvodnju betonskih elemenata (koje pro¬ 
dajemo) 

• 


Obavljamo sve vrste građevnih radova viso¬ 
kogradnje, niskogradnje i obale. 

PROIZVODIMO STANOVE ZA TRŽIŠTE! 


Posjedujemo vlastiti Projektni biro! 

VIADVKT 

GRAĐEVNO PODUZEĆE-ZAQREB 

ENTE AUTONOMO PER LE FIERE 
Dl BOLOGNA 



SAIE je jedna od najcjelovitijih tehničkih izložbi 
Italije, na kojoj se možete upoznati s najsuvre¬ 
menijom talijanskom proizvodnjom građevinskih 
materijala. 

Građevni projekti — građevinski materijali — 
stolarija — materijali i predmeti za završne i 
obrtničke radove — montažni elementi — sani¬ 
tarne instalacije i kućanski aparati — građevinski 
strojevi — oprema za gradilišta — montažne kuće 
(konstrukcije i dijelovi) — tehničke publikacije 

II MEĐUNARODNI SALON 
INDUSTRIJALIZACIJE GRAĐEVI¬ 
NARSTVA 

Bologna — 8—16. oktobar 1966 — Permanentni 
odjel sajma. 

Obavijesti daje: Ente Fiera — Via del Lavoro, 67 
— Bologna (Italija) Tel. 51 62 45. 


LECA — Ekspandirana glina, peče se u rotacionoj peći kod 1150 °C, i zrnca postaju 
skoro okrugla. 

Kod rinfuznog sipanja LECA postiže stepen toplinske vodljivosti = X 0,80 
kcal/m.h. °C, a kao beton LECA ima čak X 0,12—0,40, zavisno o željenoj 
čvrstoći. 

U Jugoslaviji LECA je upotrebljena za pod u velikom svinjogojstvu Po¬ 
ljoprivrednog kombinata u Ptuju. 

LECA — može se upotrijebiti za: 

— podove 

— krovove (ravne) 

— gotove blokove 

— građevinske panoe 

— konstrukcioni beton (do MB 225) 

— i svagdje gdje se želi postići izvrsnu toplinsku izolaciju. 

Za detaljne informacije izvolite se obratiti na: 

ehf — industriecommerce Handelsagentur 
GRAZ, Harmsdorfgasse 75 

ili: 

ZAGREB: Dalmatinska 8, tel. 38-632 















